Wanita Ini Dedahkan Rahsia Bagaimana Sahabatnya Mencapai Impian Hidup Dengan Mudah

Nota Editor: Kisah ini pada asalnya telah dikongsikan di Facebook Diana Ishak. Kami kongsikan semula di sini dengan izin daripada penulis. Semoga ia dapat menjadi tauladan dan panduan untuk kita semua.

Semalam entah macamana tiba-tiba aku teringatkan Sang Nila Utama.

Dulu aku menyampah betul kat dia. Aku rasa dia ni kalau sembang bab dunia memang payah. Nak kata dia ni ambik mudah hal dunia, tak jugak. Sebab dia bukan malas. Dia bekerja. Tapi kalau kau nak ajak bersembang pasal vacation, pasal shopping, pasal beli branded items, dia bukan orangnya.

Aku rasa life dia ni boring. Sebab dia kata dia tak pernah bawak famili dia bercuti. Dalam negara pun tak, luar negara apetah lagi. Istilah cuti adalah balik kampung.

Aku sibuk shopping periuk belanga Kenwood Tefal Noritake, dia shopping periuk belanga kat Padang Besaq je.

Aku shopping baju raya anak-anak kat mall, branded items, dia shopping baju sendiri kat Billion. Baju raya anak-anak kat Hari-Hari.

Aku sibuk nak upgrade rumah, pindah sana sini, renovate sana sini, tapi dia masih di rumah yang sama, dan isi rumah dia simple je.

Selalunya dalam masa 5 tahun kebanyakan kita mesti dah upgrade lifestyle. Paling tak, mesti ada pembaharuan pada diri yang nampak di mata orang.

Dia masih macam tu jugak. Tak kisah nak bercuti macam orang lain, tak kisah nak berbelanja macam orang lain.

Aku tau dia mampu pakai Porsche, tapi dia pilih Wish je.

Aku pernah kelebet file dalam bilik dia and terpandang kan tax dia, aku tau dia mampu beli Rolex every month. Tapi dia pakai Swatch je.

Tapi sepanjang aku kenal dia, dia sentiasa dapat apa yang kebanyakan kita semua impikan. Bezanya dia dapat dengan tak perlu bersusah.

Kebanyakan kita nak pi bercuti spend duit gila-gila.

Dia tak pernah bawak famili pi bercuti. Tapi Tuhan sentiasa aturkan dia dapat ‘bercuti’ ke tempat-tempat yang kita semua nak.

Dia pernah dihantar kendalikan project syarikat ke Jeddah for 2 years.
Sefamili tinggal sana. Dapat buat umrah setiap minggu. Jeles!

Pastu dia handle project di UK selama setahun. Company tanggung sefamili ke sana. Bercuti ke Paris, ke mana-mana di sana for free!  Jeles.

Handle project lain pulak di LA for 3 months. Company nak dia concentrate dengan project jadi company suruh bawak keluarga sekali ke sana, semuanya ditanggung.

Kat sana company tanggung percutian ke mana-mana dia nak pergi sebab kebetulan dia ke sana pada bulan puasa and raya (company rasa bersalah kot).

Dah lama dia tak menulis di blog aku, sebab dia travel sana sini – NZ, Sydney, Beijing, HK, Tokyo, Cape Town. Semua bawak famili and FREE.

Dia ‘bercuti’ ni ditanggung oleh beberapa company. Sebab 7 company ambil dia sebagai endorser dek kerana signature dia yang mahal tu.

Sampai aku cakap “You buat apa dengan duit yang banyak-banyak? Simpan ke apa?”

Dia cakap duit yang banyak, bukan untuk kita guna sewenangnya. Ambil sekadar perlu. Setakat nak beli baju, cukup baju yang selesa, yang cantik, yang kemas, yang sesuai dengan majlis. Di Billion pun ada.

Bercuti tu untuk merehatkan fikiran. Di mana-mana pun boleh. Balik kampung pun namanya bercuti.

Rumah nak cantik-cantik sangat nak tunjuk kat siapa? Nak tunjuk kat orang, hari-hari ke orang datang rumah kita? Cukup sekadar rumah sedap mata memandang kerana yang tinggal dalam tu adalah kita.

Dia perli aku “Puas ke dapat pakai henbeg Chanel?”

Dia jawab “Sebab mahal kan? Kalau beg murah mesti tak puas. Puas bukan sebab dapat pakai tapi puas sebab tak ramai mampu beli, right?”

Terasa kena lempang dengan terompah kayu.

Ambil duit sekadar perlu. Bayar bill. Bayar hutang rumah, kereta. Belanja isi rumah. Makan sikit-sikit. Simpan sikit dalam bank. Selebihnya pulang pada yang berhak.

Ramai. Mak bapak. Saudara-mara yang susah. Masjid. Pusat tahfiz. Rumah anak yatim. Rumah orang tua.

RM6k sedekah.
RM4k je kita punya.
Pandai-pandai manage dengan 4k.
Duit kalau banyak memang senang nak manage.
Tapi kehebatan kita adalah bila kita tau manage duit yang sedikit.

Salah satu lot kedai yang dia beli, dia tak sewakan pun. Aku tanya apesal tak sewa?

Dia cakap “Saje je“. Rupanya dia beli that lot semata-mata nak jadikan surau untuk kegunaan orang ramai.

Mungkin sebab tu la hidup dia selalu dipermudahkanNYA. Dia mampu miliki everything tapi dia pilih untuk hidup sangat sederhana. Tapi dia sentiasa dapat apa yang orang lain juga nak. Bezanya, tanpa bersusah-payah.

BACA: 11 Perbezaan Orang Sibuk Dan Orang Produktif

BACA juga: Bagaimana Lelaki Ini Menggunakan Masa Mudanya Adalah Panduan Baik Untuk Kita Semua

LIKE dan FOLLOW Vocket di Facebook serta Instagram


Inilah Rahsia ‘Pelengkap Emosi’ Yang Membawa Kebahagiaan Rumah Tangga

Nota Editor: Kisah ini telah dipaparkan di Facebook Mohd Shah Riza Basirun. Kami kongsikan semula di sini dengan izin dari penulis. Semoga ia memberi inspirasi kepada pasangan yang telah berumah tangga untuk lebih memahami dan saling melengkapi dan antara satu sama lain, seterusnya memacu keharmonian dalam keluarga.

Setelah bekerja penat seharian hinga lewat petang, hanya ada satu perkara dibenak Salmah, TIDUR!

“Balik ni, mandi, solat, makan, buuumm.. tidur” Salmah mengelamun semasa memandu pulang sambil membayangkan tilamnya yang empuk.

Sebaik Salmah membuka pintu rumah, kelihatan kelibat suaminya sedang melipat kain. Anak sulungnya, Along pula duduk di meja makan menyiapkan kerja sekolah.

Sementara anak bongsunya yang comel itu berbaring sebelah suaminya sambil menghisap susu.

Dengan tidak semena-mena, Salmah terus ke dapur dan memasak. Selesai memasak, duduk sebentar di meja makan sambil melihat Along menyiapkan tugasan. Sempat pula membantu suami menyusun segunung Everest baju ke dalam almari.

Selesai makan malam, anak-anak masuk tidur dan selepas itu, Salmah memberikan layanan terbaik buat suaminya.

Mengapa Salmah tidak terus tidur? Mana datangnya tenaga extra? Salmah tidak makan jamu, mahupun supplemen.

Suaminya memahami situasi emosi isteri. Dia membantu meringankan bebanan tugasan Salmah. Menjaga anak-anak dengan sempurna sementelah ketiadaan isteri.

Salmah terharu. Inilah sumber tenaga yang hebat itu.

Bayangkan pula, apa akan terjadi sekiranya suaminya tercongok depan Astro dengan Along dan anak bongsu dibiarkan menangis meminta susu?

Terdetik dihati, mungkin sang isteri amat mengharapkan dan dahagakan suami yang memahami.

Apatah lagi realiti kehidupan sekarang yang memaksa kedua-dua pihak bekerja menyebabkan pengurusan rumahtangga perlu diperkemas dan disantuni dengan bijak.

Setakat bermodalkan hensem, banyak duit, pandai meng’ayat’, dressing up to date, atau badan sado mungkin hanya mampu menawan isteri buat tahun pertama perkahwinan sahaja.

Atau mungkin modal tersebut sudah tamat tempoh sebaik sahaja isteri mengandungkan anak pertama. Malah, ketika mana keluarga sana sudah mula ‘mencampuri’ urusan rumahtangga, maka muncullah sifat sebenar kita.

Apa yang diperlukan pada saat itu ialah sifat kasihan belas, kepekaan tinggi terhadap emosi pasangan, kemahiran menawan hati mertua dan lain-lain kemahiran rumahtangga. Dan ini semua langsung tidak diajar di universiti mahupun semasa kursus perkahwinan.

Hakikatnya, perkahwinan hanyalah permulaan kepada satu pelayaran yang penuh liku dan duri. Kehebatan nakhoda tidak diukur semasa kapal melayari lautan tenang, akan tetapi nakhoda yang hebat diukur ketika kapal berjuang melepas ombak bergelora.

Pesanan buat diri, contohilah dan berakhlaqlah seperti Nabi Muhammad s.a.w. yang sentiasa menjadi pelengkap emosi kepada isteri-isteri baginda.

BACA: 9 Perkara Kecil Yang Pasangan Suami Isteri Gembira Buat Setiap Hari

BACA juga: 6 Sikap Suami Yang Merobek Perasaan Isteri Dan Menggoncang Rumah Tangga

LIKE dan FOLLOW Vocket di Facebook serta Instagram


Rahsia Sebalik Baju Batik Menteri Yang Buat Penonton ‘Terliur’ Di Depan Kaca TV

Jika anda merupakan salah seorang daripada ribuan mata yang menonton sidang media harian Menteri Kanan Kluster Keselamatan Ismail Sabri Yaakob, pasti anda akan perasan pemakaian baju batik oleh beliau setiap kali menuju hujung minggu.

Malah perkara itu juga turut menjadi bahan perbualan kalangan netizen sebelum ini yang tidak mengambil masa yang lama untuk membuat kompilasi sedondon baju batik yang dipakai beliau dan menyamakannya dengan pelbagai kuih-muih tempatan.

Telatah netizen itu juga mendapat perhatian beliau yang kemudiannya berkongsi kembali gambar tersebut di laman Facebooknya dan mengucapkan terima kasih atas kreativiti yang ditunjukkan orang ramai.

Tetapi mungkin ramai yang tidak tahu, sebenarnya pemilihan baju-baju batik yang dipakai menteri kita ini sebenarnya mempunyai ‘rahsia’ yang tersendiri, atau lebih tepat lagi individu rahsia yang bertanggungjawab memberikan cadangan kepada beliau dalam pemakaiannya.

Salah seorang daripada individu tersebut sudah semestinya isteri beliau sendiri Datin Seri Muhaini Zainal Abidin. Tetapi nama seorang lagi individu ini pasti akan membuatkan anda akan bersetuju mengapa pemilihan baju menteri kita ini dilihat bersesuaian dengan situasi dan mencuri perhatian setiap kali muncul di kaca TV.

Melalui laporan yang terbit di MStar, individu tersebut adalah menantunya sendiri Datuk Jovian Mandagie yang juga merupakan pereka fesyen terkenal.

Mengulas mengenai pemilihan pakaian Ismail Sabri, Jovian berkata hampir setiap malam dia akan berbincang bersama ibu mertuanya untuk menentukan gaya yang bersesuaian.

“Datuk Seri suka mencuba yang baharu, very adventurous dan terbuka kepada cadangan baharu. Beliau suka kelihatan muda dan ceria serta tidak takut bermain dengan warna.

“Jujurnya, antara saya dan Datuk Seri, beliau lebih berani bermain dengan warna,” kongsinya.

Malah dia juga turut gembira dan terhibur dengan penerimaan orang ramai terhadap pemilihan pakaian yang dipilih bapa mertuanya itu.

“Majoriti begitu menyukai imej Datuk Seri dengan penampilan warna-warna yang ceria. Mereka kata tak adalah nampak sedih atau suram sidang media terutama musim PKP yang percaya mood segelintir masyarakat yang terganggu.

“Ada yang sanggup ternanti-nanti sidang media harian Datuk Seri terutama pada Jumaat, Sabtu, Ahad untuk melihat apakah baju yang bakal dipakai beliau,” katanya.

Walaupun dianggap sebagai pakaian tradisional, namun batik sering saja mencuri tumpuan tidak kira di dalam dan luar negara. Klik pautan di bawah untuk membaca perkongsian kami sebelum ini.

Persis Baju Batik Sekolah, Pakaian Taehyung BTS Ini Curi Perhatian Netizen

3 Cara Pakai Kain Batik Dengan Betul Yang Ramai Generasi Kini Tidak Tahu


Bukan Lagi Rahsia Apabila Perbuatan Pemuda Dan Penjual Air Diperhatikan Seseorang

Nota Editor: Kisah ini pada awalnya dipaparkan di Profil FB Abang Long, penulis buku Aku, Dia dan Rezeki. Beliau telah mendapat tahu satu rahsia daripada seorang peniaga yang baik untuk dikongsikan kepada para peniaga. Dengan izin beliau, The Vocket menukilkan semula kisah inspirasi beliau di sini. Semoga pembaca mendapat manfaat daripada kisah ini.

Kebiasaannya, suhu agak panas. Maka, saya lebih suka meletakkan motor di bawah sebuah pohon rendang, hanya beberapa langkah dari masjid.

Kali ini, sewaktu saya sampai, saya bertembung dengan seorang penunggang motor lagi. Menuju ke lokasi yang paling selesa untuk parkir.

Penunggang itu terus menyantuni saya. Dia memberikan jalan dan laluan kepada saya untuk parkir di bawah pohon itu.

Motornya dibelakang motor saya. Terdedah kepada terik mentari. Baik sungguh hati pemuda ini. Bisik hati saya.

Saya terus memimpin anak saya ke arah gerai menjual air, yang parkir di luar perkarangan masjid. Saya dan anak berjalan beriringan dengan pemuda itu.

Sebaik kami mendapat air yang dipesan. Pemuda itu terus membuat pembayaran. Harga minuman kami turut dibayar sama. “Terima kasih dik!” saya ucapkan terima kasih kepada pemuda itu.

Saya nampak dengan jelas. Pemuda itu menghulurkan wang kertas RM100. Bakinya tidak dipulangkan oleh peniaga itu.

Pemuda itu terus beredar dari situ. Dalam perjalanan masuk ke dalam kawasan masjid, anak saya terus bertanya.

“Abah, air soya berapa ringgit satu plastik?” Dari soalan itu saya sudah menyedari yang anak saya juga sedang memikirkan perbuatan pemuda dan peniaga tadi. Usai solat Jumaat, saya singgah semula ke gerai tadi. Untuk membeli tau fu fah.

Pelajar madrasah berdekatan begitu ramai berkerumun, semuanya mengambil air soya. Tidak kelihatan pelajar itu membayar harga minuman.

Sewaktu hendak membayar, saya terus bertanya kepada peniaga itu persoalan yang bermain di hati saya.

“Tuan, maaf ya. Sebelum solat Jumaat tadi, ada pemuda yang bayarkan harga minuman saya dan anak saya, kalau tak silap, dia serahkan RM100, tapi tuan tidak memulangkan bakinya?”

Tuan peniaga terus memandang keliling. Jelas wajahnya agak gusar.

“Sebenarnya pemuda itu memang belanja budak tahfiz, tiap minggu hari Jumaat, dia yang tolong bayarkan harga minuman budak-budak tahfiz, semua orang tak tahu, harap tuan juga tak bocorkan rahsia ini.” rayu peniaga itu.

Saya tewas dengan akhlak dan amalan pemuda itu!

BACA: Di Sebalik Rumah Sewa, Tersimpan Kisah Kasih Padu Si Isteri Tercinta

BACA juga: Tindakan Pemuda Kepada Lelaki Tua Cina Di Restoran KFC Mendapat Pujian Ramai

LIKE dan FOLLOW Vocket di Facebook serta Instagram


Lelaki Ini Tidak Terinspirasi Dengan Ayahnya, Sehingga Satu Rahsia Besar Terbongkar

Seorang anak lelaki tidak pernah terinspirasi dengan ayahnya. Dari apa yang beliau nampak, ayah beliau adalah seorang yang miskin dan tidak bijak. Walaupun bekerja lebih kuat dari orang lain, ayahnya bukanlah seorang yang berjaya. Sehinggalah suatu hari, rahsia besar ayahnya terbongkar.

Sebagai seorang lelaki, ayah selalunya pendiam dan suka berahsia. Semoga kita mengambil iktibar dari kisah di atas. Gunalah kesempatan umur yang anda untuk menjaga dan menyayangi ayah anda.

Baca juga: Ayah Ini Sanggup Menipu Demi Mengembirakan Hati Anaknya


Rahsia Untuk Anda ‘Pikat’ Gadis Idaman Anda

Anda mempunyai pengalaman ditolak dengan crush anda?

Apabila anda kena reject dengan crush, kami percaya anda mesti akan rasa down dan tidak bermaya.

Ini lah punca terjadinya lelaki yang kurang keyakinan diri, tidak bersemangat dalam hidup, macam Leman dalam video di bawah ini. Jom tonton!

Wah! Nasib baik Leman jumpa dengan Mr. Personal Trainer yang sanggup untuk tolong ubah dia. Terus berubah penampilan Si Leman. Style lah.

Bagi anda yang ingin tampil berkeyakinan dan lebih maskulin, inilah masanya anda bertukar kepada deodoran NIVEA MEN DEEP yang boleh membantu anda meningkatkan keyakinan dengan 3X Tindakan Arang untuk anti-peluh, anti-bau badan dan memberikan kesegaran berpanjangan. Buat kaum Adam yang mahu sentiasa harum, sekarang NIVEA MEN DEEP boleh didapati dengan haruman sensual Espresso dan kesegaran rimba Amazonia.

Haruman sensual Espresso memberikan mysterious aura yang akan membuatkan gadis idaman ingin mengenali anda lebih DEEPER.

Untuk kegunaan harian, kami cadangkan anda menggunakan Amazonia dengan kesegaran rimba untuk sentiasa mengekalkan freshness anda.

Malah, buat anda yang tidak ingin lagi hidup dengan muka berminyak dan sudah bosan dengan bintik-bintik hitam pada muka, bolehlah mencuba NIVEA MEN DEEP Scrub dengan 3x Tindakan Arang.

Produk ini mempunyai keistimewaannya tersendiri kerana ia mampu scrub secara mendalam pada wajah anda, sekaligus berperanan sebagai anti pada bintik-bintik hitam. Yang paling dasyat, kawalan muka berminyak selama 8 jam. Jadi anda sudah tidak perlu bimbang muka berminyak jika menggunakan produk ini.

Justeru itu, dengan menggunakan rangkaian NIVEA MEN DEEP, anda akan sentiasa harum, berkeyakinan dan lebih maskulin.

Apa tunggu lagi? Belilah sekarang! Jom dapatkan  deodoran NIVEA MEN DEEP Espresso, deodoran NIVEA MEN DEEP Amazonia dan NIVEA MEN DEEP Scrub segara di mana-mana Pasaraya Hiper Utama, pasaraya dan farmasi berhampiran anda.

Anda juga berpeluang memenangi *baucar travel bernilai sehingga RM15,000 dan percuma* 500 tiket untuk cabaran DUO Highway Run! Apa tunggu lagi? Jom sertai sekarang! Klik sini


Oh Ini Sebabnya Kenapa Ipin Tak Ada Rambut. Rahsia Upin Ipin Didedahkan

Animasi Upin Ipin ada beberapa rahsia menarik yang tidak ramai orang tahu.

Tuan Burhanuddin Md Radzi, pengasas dan pengarah urusan Les’ Copaque Production telah mendedahkan beberapa rahsia semasa temuramah dengan The Star baru-baru ini.

1. Rambut Upin dan Ipin
Oleh sebab pasangan Upin dan Ipin adalah kembar seiras dan berkepala botak, maka mereka dibezakan dengan sehelai rambut sahaja. Tanpa diberikan rambut lengkap yang realistik, maka proses animasi menjadi lebih mudah.

2. Perkataan Les’ Copaque
Selama ini kita sangkakan perkataan ini diambil dari bahasa Perancis dan memberikan suatu maksud. Rupa-rupanya ia adalah perkataan Melayu ialah “Last Kopek”. Ia diberikan slang Perancis maka jadi Les’ Copaque.

3. Nama kampung Upin dan Ipin
Siapa boleh teka apakah nama kampung budak – budak botak yang comel ni ? Nama kampung mereka ialah Kampung Durian Runtuh.

4. Rancangan masa depan berkaitan Upin dan Ipin
Dua berita gembira untuk peminat setia mereka iaitu :
Pertama, Filem Upin & Ipin The Movie akan ditayangkan pada tahun 2016.
Kedua, sebuah taman tema Upin & Ipin bernilai RM700 juta akan dibina!


Agong Dahulukan Rakyat, Beri Laluan Kepada Ambulans Dalam Kecemasan

Yang di-Pertuan Agong Al-Sultan Abdullah Ri’ayatuddin Al-Mustafa Billah Shah berkenan mendahulukan rakyat yang berada dalam kecemasan dengan memberikan laluan kepada sebuah ambulans di Pekan, Pahang petang semalam.

Menerusi perkongsian video berdurasi 11 saat di laman TikTok  Istana Negara, Al-Sultan Abdullah yang ketika itu sedang memandu dilihat memberikan laluan kepada ambulans yang membunyikan siren kecemasan.

KDYMM Seri Paduka Baginda Yang di-Pertuan Agong berkenan mendahulukan rakyat yang berada dalam kecemasan dengan memberi laluan kepada sebuah ambulans di Pekan, Pahang petang hari ini. Seri Paduka Baginda dalam perjalanan berangkat ke Istana Abdulaziz di Kuantan dari Pekan apabila ambulans yang membawa pesakit yang memerlukan rawatan segera itu berada di belakang motoked Baginda. #royal #malaysia

♬ original sound – Istana Negara – Istana Negara

Menurut catatan pada hantaran tersebut, Seri Paduka dalam perjalanan berangkat ke Istana Abdulaziz di Kuantan dari Pekan, apabila ambulans yang membawa pesakit yang memerlukan rawatan segera itu berada di belakang kenderaan yang mengiringi baginda.

Dalam masa yang sama, netizen sangat memuji tindakan baginda yang mendahulukan rakyat di dalam waktu kecemasan. Malah, ada yang berseloroh meminta sesetengah individu VVIP untuk mengambil teladan daripada contoh yang ditunjukkan itu.

Sebagai pengguna jalan raya yang beretika, kita mestilah mematuhi undang-undang yang ditetapkan dan juga memberi laluan kepada ambulan atau badan kecemasan lain sewaktu saat mustahak. Dengan berbuat demikian, kita bakal melancarkan urusan mereka.


Raih 147 Undi, Dato’ Johari Abdul Dilantik Sebagai Yang di-Pertua Dewan Rakyat

Segala teka-teki terjawab pada hari ini apabila mantan ADUN Gurun, Dato’ Johari bin Abdul dilantik sebagai Yang di-Pertua Dewan Rakyat pada hari ini.

Untuk pengetahuan, beliau pada 18 Disember lalu telah mengumumkan perletakan jawatan sebagai ADUN Gurun. Tidak memberi sebarang komen atau sebab mengenai perletakan jawatan sebagai ADUN Gurun seolah menguatkan lagi ura-ura.

Johari Abdul – 147 undi Mohd Radzi Sheikh Ahmad – 74 undi

“Johari Abdul dipilih sebagai Tuan Yang di-Pertua Dewan Rakyat”

— Firdaus Azil (@FirdausAzil) December 19, 2022

Difahamkan Dato’ Johari telah meneri ma147 undi daripada ahli parlimen manakala Mohd Radzi Sheikh Ahmad yang merupakan mantan ahli parlimen Kangar meraih sebanyak 74 undi.

Diharap semoga Dato’ Johari dapat menggalas jawatan sebagai Speaker Dewan Negara dengan baik seiring dengan amanah yang dipertanggungjawabkan kepada beliau.


Raih 4.9K ‘Shares’, Ini Resipi Jjajangmyeon Yang Sedap Untuk Dicuba Penggemar Makanan Korea

Setiap kali anda menonton drama Korea dan melihat babak makan Jjajangmyeon, pastinya anda berasa terliur dan teringin untuk mencuba. Bagi anda yang tidak tahu, Jjajangmyeon atau nama lainnya Blackbean Noodles rasanya masin manis dan anda akan dapat bau kacang sedikit.

Sebenarnya mudah sahaja untuk buat Jjajangmyeon ini di rumah. Ikuti perkongsian pengguna Facebook Zurina Zulkefli dan nikmati ia sambil tonton drama Korea memang terbaik. Jom kita mulakan!

1) Pertama sekali, buat caramel pekat daripada 3 sudu gula putih untuk kita dapatkan rasa pahit2-pahit hangus.

2) Kemudian, 3 sudu besar taucu ditumbuk hancur untuk dijadikan pes.

3) Sediakan satu mangkuk besar berisi air setengah cawan, masukkan 1 sudu besar tepung gandum, pes taucu yang ditumbuk tadi, kicap lemak manis lagi banyak lagi bagus dan akhir sekali caramel. Kacau sehingga sebati.

4) Masakkan kuah campuran tersebut di dalam kuali dan kacau sehingga kuah menjadi likat seakan-akan dodol.

5) Setelah itu, tuang dalam bekas kaca untuk digunakan sebagai pes blackbean.

1) Sediakan daging ayam, timun, kentang, dan bawang holland. Semua bahan dipotong dadu.

2) Tumiskan kesemua bahan dengan sedikit minyak masak. Kacau sehingga masak.

3) Kemudian, masukkan 3 sudu pes blackbean ke dalam masakan, kacau sehingga rata.

4) Tuang sedikit air untuk menjadi kuah dan campurkan sedikit bancuhan tepung jagung untuk memekatkan kuah.

5) Boleh isi sedikit garam, kicap pekat, dan sedikit serbuk lada hitam untuk citarasa.

6) Mee pula saya gunakan jenis mee lidi yang perlu direbus dahulu kemudian ditoskan. Anda boleh gunakan mee kuning biasa terutama Numee.

7) Masukkan mee ke dalam pinggan dan tuangkan kuah blackbean ke atasnya dihiasi dengan hirisan timun.

8) Sedia dimakan. Jangan lupa kacau dahulu meenya baru makan.

Semoga perkongsian ini bermanfaat untuk anda di luar sana yang sudah kekeringan idea untuk masak apa sepanjang bulan Ramadan ini. Selamat mencuba!

Untuk lebih banyak resipi menarik, anda boleh baca pada pautan di bawah ini.

Raih 8.9K ‘Shares’, Ini Resepi Topokki Yang Dijamin Lazat Anda Boleh Cuba Di Rumah

Lebih 3.4K ‘Shares’, Ini Resipi Bubur Lambuk Yang Senang Guna Periuk Nasi Dijamin Sedap

Resipi Ayam Goreng Yang Sedap Dan Senang Khas Buat Penggemar KFC Ini Raih 2.5K ‘Shares’


Raih 70K Ahli Dalam Masa Singkat, Grup Riak Apa Hari Ini Menjadi Serbuan Terbaru Netizen

Sekiranya anda aktif menggunakan Facebook sekitar tahun lalu, pastinya anda cukup tahu dengan kemunculan Facebook Group yang menjadi serbuan para netizen iaitu grup Masak Apa Tak Jadi Hari Ini.

Mengumpulkan koleksi masakan yang gagal daripada netizen beserta caption yang menggelikan hati membuatkan grup ini berjaya mengumpul lebih 500,000 ahli dalam tempoh seminggu sahaja.

Terbaharu, muncul pula sebuah lagi Facebook Group yang menjadi hiburan terbaru netizen iaitu Riak Apa Hari Ini. Seperti namanya, grup ini mengumpulkan perkongsian-perkongsian riak daripada para netizen.

Menariknya, perkongsian yang dibuat netizen seolah berlumba-lumba serta komen yang dilemparkan pada setiap perkongsian antara yang membuatkan Facebook Group Riak Apa Hari Ini menjadi rancak. Berikut merupakan antara perkongsian ‘riak’ netizen daripada grup ini yang mencuit hati orang ramai.

Walaupun perkongsian yang dibuat sekadar untuk mencuit hati orang ramai, seorang netizen turut menegur para ahli grup ini untuk lebih berhati-hati sebelum membuat sebarang perkongsian khususnya melibatkan duit atau barang-barang berharga.

Setakat artikel ditulis, grup yang baru sahaja ditubuhkan 2 Februari lalu sudah mulai mengumpul lebih 70,000 ahli. Kebanjiran perkongsian netizen yang mencuit hati secara tidak langsung antara yang menyumbang kepada peningkatan para ahli grup ini.

Buat anda yang ingin mengikuti perkembangan grup yang sedang trending ketika ini, anda boleh klik di sini untuk melihat perkongsian-perkongsian netizen yang pastinya buatkan anda tidak kering gusi.

Tular pada minggu lalu apabila penyampai radio dihujani kecaman selepas video TikTok ketawakan guru tular di media sosial.

Penyampai Radio Dihujani Kecaman Selepas Video TikTok Ketawakan Guru Tular

Majikan Mohon Maaf, Lelaki Tuduh ‘Rider’ Grab Curi Air Starbucks Kini Digantung Kerja


Raih 8.9K ‘Shares’, Ini Resepi Topokki Yang Dijamin Lazat Anda Boleh Cuba Di Rumah

Drama dan makanan Korea boleh dikatakan telah mencipta fenomena dalam kalangan rakyat Malaysia. Apa kata anda cuba buat topokki, makanan Korea Street yang terkenal dan nikmati ia sambil tonton drama Korea ‘The World of the Married’ yang kini hangat diperkatakan netizen.

Resipi topokki yang mudah dan lazat ini dikongsikan oleh pengguna Facebook Zurina Zulkefli. Sudahkah anda bersedia? Ayuh kita mulakan!

1. Sediakan secawan tepung pulut, 3 sudu besar tepung gandum, secubit garam, sedikit minyak bijan dan air suam.

2. Campurkan kesemua bahan dan uli sehingga menjadi doh. Doh sepatutnya tidak melekat di tangan.

3. Kemudian, uli doh secara memanjang dan potong kecil.

4. Sapukan minyak bijan atas pinggan, dan letakkan topokki lalu kukus selama 5 minit.

5. Setelah dikukus, rendamkan topokki ke dalam air sejuk bagi mengekalkan kekenyalan topokki.

2. Panaskan sesudu besar minyak masak kemudian tumiskan bawang putih yang dicincang sehingga bau wangi.

3. Masukkan 1 sudu besar pes cili giling jenama Adabi, sedikit air, dan satu sudu besar sos cili, sos tomato, sos tiram, gula dan sesudu kecil stok ayam. *Kalau nak pedas, boleh masukkan sos pedas Korea Adabi.

4. Kacau rata sehingga kuah likat rasa pedas manis.

5. Masukkan topokki dan hirisan sosej ke dalam kuah dan masak beberapa minit.

6. Sedia dihidang bersama telur ayam rebus dan taburan biji bijan. Siap.

Mudah sahaja ingin buat topokki ini. Dapatlah hilangkan kerinduan terhadap makanan Korea dengan buat sendiri hidangan ini. Selamat mencuba!

Sementara itu, ikuti resipi-resipi menarik di The Vocket pada pautan di bawah ini.

Resipi Wantan Cendawan Enoki Goreng Tepung Yang Pasti Buat Anda Terliur

Resipi ‘Simple’ Dan Sedap Kerabu Kerang Pasti Buat Anda Terliur

Resipi Enak Daging Bakar Thailand Yang Pasti Buat Anda Terliur


Raih 9.6K ‘Retweet’, Ini 7 Tip Barang Basah Kekal Segar Dan Tahan Lebih Lama

Setiap bulan pastinya kita akan pergi berbelanja di pasaraya dan sedia maklum bahawa barangan basah seperti daging, ayam, ikan dan sayur-sayuran akan cepat rosak jika tidak disimpan dengan betul.

Oleh itu, kami ada cara penyimpanan yang betul untuk anda cuba di rumah dan cara ini dikongsikan oleh seorang pengguna Twitter @anasulianna. Ikuti perkongsian beliau tentang cara penyimpanan barang basah agar kekal segar dan tahan lebih lama di bawah. Ayuh kita mulakan!

Balik beli groceries, rehat kejap, pastu bukak lagu duduk dapur sorang2 cuci ayam, cuci ikan, packing sayur sayur. My kind of me time.

2-3 jam penat berbaloi sebab urusan masak jadi mudah, duit pun jimat sebab cara simpan betul tak cepat rosak ✨#dapoana pic.twitter.com/XEOqDaEk0X

— انا سوليانا (@anasulianna) April 12, 2020

Bagi mengekalkan kesegaran bahan basah anda, pertama sekali, anda haruslah mencuci bahan basah terlebih dahulu. Kemudian, bahagikan barangan tersebut ke dalam ziplock bag mengikut portion hidangan yang anda inginkan.

Untuk sayur-sayuran seperti labu, carrot, timun, pok choy dan sebagainya, anda boleh potong sayur-sayuran berikut terlebih dahulu tanpa mencucinya. Kemudian, masukkan sayuran tersebut ke dalam ziplock bag yang beralaskan tisu dapur. Akhir sekali, letakkannya ke dalam peti sejuk dan guna bila perlu. Confirm sayur anda tahan lebih lama!

Cara penyimpanan ini boleh digunakan untuk daun-daun seperti daun kari, daun limau purut, daun ketumbar, daun kunyit dan sebagainya. Tanpa perlu dicuci dahulu, periksa daun-daun dan buangkan yang layu. Kemudian, masukkannya ke dalam ziplock bag dan simpankan di dalam freezer supaya tahan lebih lama. Daun-daun boleh bertahan berbulan-bulan jika disimpan dengan cara ini.

Untuk sayuran akar seperti lengkuas, halia, kunyit hidup dan lain-lain, cara penyimpanannya sedikit berbeza daripada sayuran lain. Untuk mengekalkan kesegaran yang lebih lama, cucikan sayuran akar tersebut dan letakkannya di dalam balang yang berisi air.

Kemudian, simpan balang tersebut di dalam peti sejuk. Jangan lupa untuk menukar airnya setiap minggu agar sayur akar kekal segar untuk masa yang lebih lama.

Untuk sayur-sayuran seperti brokoli, kubis dan bunga kubis, anda hanya perlu membalutnya dengan wrap plastik tanpa perlu dibasuh. Kemudian, simpan di dalam peti sejuk dan gunakan bila anda mahu. Untuk menyimpan lebihan sayuran, anda hanya perlu balutkannya semula selepas guna.

Untuk mengekalkan kesegaran dan memudahkan kerja anda di dapur, anda boleh potong buahan buahan anda dan simpankan dalam bekas kedap udara. Kemudian, sejukkan di dalam peti sejuk dan makan bila anda mahu!

Simpan kentang dan bawang anda di mana-mana ruangan yang bersuhu bilik. Selain itu, kentang dan bawang juga boleh disimpan di dalam bakul di ruangan yang kering supaya sayuran mendapat pengudaraan yang cukup dan bertahan lebih lama.

Mudah sahaja bukan? Pastinya bukan sahaja barang dapur anda akan lebih tahan lama tetapi lebih kemas tersusun dalam peti sejuk. Apa tunggu lagi, cubalah sekarang.

Sementara itu, pastinya anda pening kepala ingin masak apa saat ini. Apa kata ikuti beberapa resipi menarik untuk di cuba pada pautan di bawah ini.

Resipi Kari Daging Pekat Paling Sedap Dan Menyelerakan

Lebih 17,000 Retweets, Ini Resipi Enak Dan Mudah Yee Mee Sizzling Ala ‘Food Court’

Thermomix, Mesin Bernilai RM7,188 Yang Jadi ‘Mimpi Ngeri’ Buat Para Suami


Raih 97K ‘Shares’, Ini Resipi Mi Hailam Tumis Yang Mudah Dan Sedap Untuk Anda Cuba Di Rumah

Menjadi masalah kepada para ibu di rumah untuk menyediakan makanan untuk di rumah dan mungkin sudah tidak tahu ingin masak apa hari ini. Buat anda yang inginkan kelainan, cuba masak mi hailam pula.

Apa kata ikuti perkongsian resipi mi hailam oleh Hasniza Hassan yang mudah dan dijamin sedap. Menurutnya, mi hailam ini istimewa sedikit kerana ditumis dengan lada hitam dan beliau dapat resipi daripada mak saudaranya. Ayuh kita mulakan!

11 ulas bawang putih dikisar atau tumbuk, sesudu besar biji lada hitam ditumbuk kasar, daging yang dipotong kecil-kecil (kalau rebus dulu lagi senang dan cepat), semangkuk stok air udang (kalau ada), 15 ekor udang, 4 ekor sotong yang dihiris, sebiji tomato dibelah 2, 1-2 biji cili merah dipotong, kobis dihiris dan sawi dipotong, kicap masin, kicap manis, sos tiram secukup rasa, garam, gula secukup rasa dan 1-2 sudu besar tepung jagung dibancuh dengan sedikit air.

1. Panaskan minyak dan tumis bawang putih serta lada hitam sehingga wangi dan warna kekuningan.

2. Kemudian, masukkan daging dan tambahkan air.

3. Selepas itu, tambahkan air rebusan kulit udang jika ada dan biarkan mendidih untuk daging empuk.

4. Tambahkan kicap manis, kicap masin dan sos tiram secukup rasa.

5. Masukkan udang dan sotong tetapi tidak terlalu lama.

6. Lalu, masukkan hirisan cili dan tomato serta garam dan gula secukup rasa.

7. Masukkan hirisan kobis dan masak seketika.

8. Apabila kuah sudah mendidih, masukkan sawi dan bancuhan tepung jagung untuk pekatkan kuah.

10. Akhir sekali, masukkan mi dan gaul rata serta boleh dihidangkan.

Mudah sahaja nak buat mi hailam ini. Semoga perkongsian resipi mi hailam ini bermanfaat untuk anda. Selamat mencuba.

Kami kongsikan juga resipi lain yang pasti sedap untuk anda cuba di rumah. Klik sahaja pautan di bawah ini.

Lebih 6K ‘Shares’, Ini Resipi Wantan Mee Yang Sedap Dan Mudah Pasti Buat Anda Terliur

Sedap Dan Mudah, Ini Resipi Makaroni Keju Bakar Khas Untuk Penggemar Makanan ‘Western’

Resipi Mudah Lasagna Guna Roti Gardenia Yang Sedap Buat Penggemar Makanan ‘Western’


Raih CGPA 3.5, Graduan Ini Berang Selepas Tidak Diterima Jawatan Dengan Lapan Tahun Pengalaman

Umum tahu, mencari pekerjaan pada ketika ini sangat menyukarkan khususnya buat graduan muda berikutan persaingan yang sengit. Keadaan negara yang diserang pandemik antara yang turut menyukarkan individu dalam mencari rezeki.

Di sebalik kesukaraan mendapatkan pekerjaan, masih terdapat graduan muda yang menunjukkan contoh yang kurang baik membuatkan pihak syarikat tidak berminat untuk menawarkan pekerjaan.

Terbaharu, tular di media sosial menerusi Facebook Boon Go Employee mengenai seorang fresh grad atau graduan muda yang mempunyai ‘keyakinan’ yang sangat tinggi di mana beliau telah memohon jawatan sebagai pengurus pemasaran yang memerlukan lapan tahun pengalaman.

Permohonan beliau nyata ditolak berikutan graduan muda tersebut masih belum cukup pengalaman kerja serta tidak menepati kriteria yang dimahukan syarikat.

Walau bagaimanapun, apa yang membuatkan isu ini menjadi tular adalah respon graduan berkenaan yang mendakwa beliau layak menggalas jawatan tersebut hanya disebabkan meraih CGPA 3.5.

Gaya penulisan beliau yang singkat dan biadap dengan mengatakan kepada pihak pengurusan sumber manusia syarikat sebagai bodoh telah mengejutkan para netizen yang kurang senang dengan tindakan beliau. Berikut merupakan respon netizen mengenai gambar yang dikongsikan.

Meskipun sikap graduan muda berkenaan tidak melambangkan keseluruhan graduan muda lain, sikap yang ditunjukkan sememangnya perlu dielakkan dalam menambat hati syarikat untuk dipilih bekerja.

Tular pada minggu ini apabila pemilik Lamborghini memilih untuk ‘menghina’ pemandu kereta Honda hanya gara-gara gagal membuka pintu kereta.

Gagal Buka Pintu Lamborghini, Cubaan Pemilik Ini ‘Menghina’ Kereta Honda Dikecam Netizen

Baca Luahan Kecewa Rakyat Malaysia Setelah Negara Dilanda 9,180 Kes COVID-19 Semalam


Raih Jualan RM7.5 Juta Tahun Lalu, Khairulaming Buka Kilang Besar Sambal Nyet Di Kelantan

Hanya setahun Sambal Nyet oleh Khairul Amin Kamarulzaman atau Khairulaming berada di pasaran, beliau kini mampu untuk membuka kilang baharu Sambal Nyet yang lebih besar di Kelantan.

Khairulaming berkongsikan berita gembira tersebut menerusi laman Twitter dan Instagram rasmi miliknya dan mengucapkan ribuan terima kasih kepada rakyat Malaysia yang memberi sokongan terhadap produk sulung keluarannya itu.

Selepas genap setahun Sambal Nyet dilancarkan, alhamdulillah kita berjaya cecah jualan RM 7.5 juta ringgit. Sekarang kilang sambal nyet seluas 14,000 sqft telah pun siap renovation and finally ready untuk aku tunjuk kat korang. Welcome guys to our first Townhall🙇♂🙏🏻 [Thread] : pic.twitter.com/lksN7rojzS

— Khairulaming (@khairulaming) March 2, 2022

Tahun lalu sahaja, beliau bersama pasukannya telah berjaya menjual 540,000 botol Sambal Nyet bersamaan nilai jualan RM7.5 juta! Beliau berpendapat sudah tiba masanya untuk meluaskan lagi produksi Sambal Nyet dan membuat keputusan untuk membuka kilang baharu di Kota Bharu, Kelantan dengan keluasan 14,000 kaki persegi.

Menurutnya, beliau memilih Kelantan kerana itu adalah tempat beliau membesar dan membuka kilang tersebut dari ‘kosong’. Tujuannya bermula daripada kosong adalah untuk beliau belajar sendiri cara yang betul untuk set-up kilang; sama seperti mana beliau mula-mula berniaga Sambal Nyet tahun lalu.

Bermula dengan R&D memasak di rumah, ke lot kedai dan ke kilang seluas 14,000 sqft ni, banyak benda yang aku belajar. Mula-mula berat hati nak bina kilang sendiri sebab ramai suggest untuk hire OEM untuk buat produk. Tapi sebab aku nak belajar A-Z, ini risiko yang kena ambil pic.twitter.com/iHe833rg7K

FYI kilang ni belum lagi 100% complete. Kita masih lagi tengah buat finishing macam painting, wiring, labelling etc. Sebelum mula renovation kita memang dah in touch dengan MeSTI untuk inspection nanti. and our hope is to get MeSTI and Halal certificate dalam tahun ni

Selepas membelanjakan lebih RM1 juta untuk kilang ini, akhirnya ia sudah mula beroperasi. Langkah seterusnya menurut Khairulaming adalah untuk mendapatkan sijil MeSTI dan halal pada tahun ini selepas renovasi kilang siap sepenuhnya.

Rata-rata followers dan pembeli Sambal Nyet mengucapkan tahniah kepada Khairulaming atas kejayaannya itu. Sehingga ke hari ini, Sambal Nyet kekal sold out di Shopee setiap kali restock membuktikan Sambal Nyet tetap bertakhta di hati pembeli.

P/S: Khairulaming juga berkata produk kedua keluarannya turut akan dikeluarkan di kilang ini tidak lama lagi. Nantikan dan  all the best buat Khairulaming!

Ada juga berpendapat Khairulaming adalah usahawan dan sifu Shopee sebenar yang boleh dijadikan idola. Baca lagi pada pautan di bawah.

Khairulaming Adalah ‘Sifu Shopee’, Berjaya Jual 10,000 Sambal Nyet Dalam 3 Minit

Buat ‘Post-Mortem’ Selepas Sambal Habis Terjual, Cara Khairulaming Dipuji Netizen

Pernah Rugi Lima Angka, Khairulaming Kongsi Kisah Jatuh Bangun Hasilkan Sambal Nyet


Raih Kutipan Ratusan Juta, Syarikat Produksi Mat Kilau Didakwa Culas Bayar Hutang RM150,000

Umum mengetahui bahawa filem Mat Kilau berjaya mencetus fenomena apabila meraih kutipan lebih RM100 juta dan menunjukkan bahawa filem tempatan masih diterima ramai jika berkualiti.

Akan tetapi, muncul khabar tidak enak didengar apabila Tok Sidang Kampung Telok Bakong, iaitu Zul Hasan mendakwa syarikat produksi, Studio Kembara Sdn Bhd yang menerbitkan filem tersebut belum melunaskan hutang tertunggak sebanyak RM150,000.

Menurut laporan, pihak produksi telah menggunakan khidmat sebagai penyedia tapak, bekalan barang keperluan, binaan set, makanan, minuman dan penginapan ketika penggambaran filem.

Susulan itu, penerbit filem Mat Kilau iaitu Abdul Rahman Mt Dali tampil menafikan dakwaan Zul dalam satu laporan media. Malah, dia juga menegaskan bahawa bayaran tertunggak telah dijelaskan kepada semua orang yang terlibat dalam menjayakan filem terbabit.

Tambahnya, dia juga tidak menolak ada pihak yang cuba mengambil kesempatan dengan membangkitkan isu bayaran tertunggak berhubung penggambaran tersebut. Malah, pihaknya sedang mengumpul maklumat mengenai pendedahan yang dibuat dan akan mengambil tindakan susulan.


Raih Kutipan Sebanyak Sejuta Ringgit Dalam Sehari, Filem Mat Kilau Dipuji Penonton

Pada 23 Jun 2022, filem Mat Kilau – Kebangkitan Pahlawan telah ditayangkan di pawagam seluruh negara dan ia merupakan karya yang paling dinanti-nantikan oleh peminat filem tempatan.

Untuk pengetahuan anda, filem Mat Kilau adalah karya baharu daripada pengarah dan pelakon, Syamsul Yusof dan menariknya filem ini berjaya meraih kutipan sebanyak sejuta ringgit dalam sehari tayangan di pawagam.

A post shared by Syamsul Yusof (@syamsulyusoffilm)

Menjengah ke media sosial, rata-rata netizen memberikan ulasan yang baik buat filem Mat Kilau dan memuji setiap pelakon yang menjayakan watak mereka dengan baik.

Bukan itu sahaja, rata-rata netizen juga mengatakan filem ini berjaya bermain dengan emosi penonton dan banyak mesej yang disampaikan melalui filem sebagai ‘nasihat’ kepada anak bangsa.

MALAYSIANS GO AND WATCH MAT KILAU. Its so freaking good!!! 100000/10 🤩 Excellent directing. A very well written storyline and script, the emotions 🤯!!! and not to mention the top notch casts & their acting 👏🏻💯 Terlampau banyak message yg disampaikan :( #MatKilau pic.twitter.com/jOM4f4Yfw9

1. Fuyoh, all star casts! All the big names! 2. Sound engineer did a bad job. Every punch and kick (heck, every fight scenes) felt that it was a number of decibels too high.3. Beto is still the best Malay actor imho.

EVERYBODY.. and I mean EVERYBODY carried their role well..

and my top most admiration for Adi and Beto.. top notch acting from the very top notch actors..#MatKilau

— Juhainie Jumadi (@niennessa) June 24, 2022

Malah, mereka yang sudah menonton filem ini di pawagam turut mencadangkan kepada orang ramai untuk menyaksikan filem epik ini sendiri sekaligus menyokong industri filem tempatan.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

Diinspirasikan Daripada Kisah Benar, Netizen Teruja Mahu Tonton Filem Mat Kilau Di Pawagam

Bekas Lokasi ‘Shooting’ Filem Senario, Netizen Seram Lihat Keadaan Terkini Resort Mewah Yang Terbengkalai


Agong Dan Ahli Parlimen Berdiri Sebagai Penghormatan Kepada ‘Frontliner’ COVID-19

Sidang parlimen yang kembali bersidang hari ini menyaksikan sesuatu yang istimewa apabila Yang di-Pertuan Agong dan kesemua ahli dewan yang hadir berdiri seketika bagi menunjukkan sokongan kepada frontliner yang bertugas memerangi COVID-19.

Dalam sidang yang berlangsung pagi tadi, Yang di-Pertuan Agong Al-Sultan Abdullah Ri’ayatuddin Al-Mustafa Billah Shah mneyeru ahli parlimen bersama-sama untuk berdiri sebagai tanda sokongan kepada mereka yang berkhidmat untuk negara ketika ini.

PARLIMEN 14 | Agong dan semua Ahli Parlimen berdiri memberi penghormatan kepada petugas barisan hadapan dalam memerangi COVID-19.

Video: Ihsan RTM pic.twitter.com/4tNUnE1yWQ

— Buletin TV3 (@BuletinTV3) May 18, 2020

“Sebagai tanda peghargaan negara, marilah bersama sama dengan beta untuk berdiri dan memberikan tepukan yang gemuruh kepada semua wira dan wirawati petugas barisan hadapan negara,” titah baginda.

Seruan itu kemudiannya disambut dengan tepukan gemuruh oleh ahli-ahli dewan sambil berdiri selama beberapa saat sebagai tanda sokongan kepada barisan petugas hadapan negara.

Dewan Rakyat kembali bersidang hari ini selepas sidang yang dijadualkan berlangsung pada ntara 9 Mac hingga 16 April lalu ditangguhkan kerana negara situasi COVID-19 yang melanda dunia ketika ini.

Ia juga adalah sidang yang pertama selepas berlakunya peralihan kerajaan sebelum ini yang menyaksikan Tan Sri Muhyiddin Yassin diangkat menjadi perdana menteri bagi menggantikan Tun Dr Mahathir.

Imbas kembali beberapa kejadian menarik yang mewarnai kancah peralihan kerajaan yang pernah dikongsikan kami sebelum ini.

Selepas KFC dan McDonald’s, Lori Milo Pula Buat Kemunculan Di Istana Negara

‘YouTuber’ Ditegur Pihak Berkuasa Selepas Cuba Agihkan RM10,000 Di Hadapan Istana Negara


Raih Lebih 10 Juta Subscribers, Saluran YouTube Monsta Berjaya Raih ‘Diamond Play Button’

Studio animasi tempatan, Animonsta Studio pada bulan lalu berjaya menerima anugerah Anime Fan Award di Tokyo. Mereka berjaya menjadi fenomena di sana kerana siri animasi Mechamato mempamerkan animasi dan karakter 3D yang mantap.

Terbaharu, Monsta berjaya melakar sejarah lagi apabila menerima ‘Diamond Play Button’ selepas saluran YouTube Monsta itu mencecah 10 juta subscriber. Ini merupakan anugerah terbaru yang diterima Monsta untuk tahun 2023.

Kejayaan ini boleh dikecapi dengan adanya sokongan hebat bukan sahaja di dalam negara malahan dari luar negara yang turut meminati siri animasi yang dihasilkan oleh mereka.

Para peminat berpeluang menonton sejumlah siri animasi kegemaran mereka menerusi saluran YouTube Monsta. Antara tajuk siri animasi yang sedia ditawarkan menerusi saluran YouTube termasuklah Mechamato, Papa Pipi, Fly With Yaya dan banyak lagi.

Saluran YouTube Monsta telah diwujudkan bermula pada 21 Mac 2014 yang mana kini memiliki lebih daripada 10.3 juta subscriber. Bukan itu sahaja, saluran YouTube Monsta juga berjaya berada di dalam kedudukan ‘Top 10 Most Succesful YouTube Channel’ di Malaysia.


Raih Lebih 200K Tontonan, Irama Dendang Perantau Versi Biola Jadi Pilihan Netizen Raya Kali Ini

Sambutan hari raya kali ini nyata berbeza buat kita semua dengan tiada lagi tradisi balik kampung dan berkumpul bersama sanak saudara boleh dilakukan seperti sebelum-sebelum ini.

Ia susulan saranan kerajaan agar kita semua dapat mengurangkan penularan wabak COVID-19 yang sedang mengganas ketika ini.

Namun ketiadaan tradisi yang telah wujud buat sekian lamanya juga bermaksud orang ramai berpeluang untuk meluangkan masa yang lebih bersama keluarga mereka di rumah dan kepada mereka yang bujang pula-berpeluang untuk mengambil feeling beraya di perantauan.

Dan mungkin kerana terlalu ramai antara kita yang menjadi perantau kali ini maka tidak hairanlah irama Dendang Perantau yang pernah dipopularkan P Ramlee yang kini dimainkan semula menggunakan gesekan biola oleh Aqmal Daniel ini menjadi pilihan di Facebook dengan jumlah tontonan menghampiri 250,000 sejak dimuat naik minggu lalu.

Aqmal sebelum ini pernah mencuri tumpuan netizen seluruh negara dengan gesekan biolanya yang memainkan kembali lagu-lagu yang pernah popular sebelum ini dan pernah menerima jemputan tampil dalam segmen Borak Kopitiam di TV3 .

Walaupun turut memuat naik beberapa irama lagu raya yang dimainkan beliau, namun lagu Dendang Perantau ini muncul antara yang paling banyak ditonton dengan lagu lain seperti Satu Hari Di Hari Raya turut meraih jumlah tontonan melebihi seratus ribu.

Tonton kembali iklan-iklan raya yang berjaya mencuri perhatian netizen Malaysia untuk sambutan hari raya kali ini di pautan di bawah.

Tonton Iklan Raya PETRONAS ‘Antara Dua Jendela’ Tampil Dengan Animasi Yang Kreatif Dan Unik

Tonton Iklan Raya TNB ‘Norma Baru’ Dihasilkan Lelaki Ini Hanya Dengan Menggunakan Video Lama

Tonton Iklan Raya TNB ‘Semangat Raya Epik Fantastik’ Tahun Ini Yang Berbeza Tetapi Kekal Unik


Raih Lebih 500K ‘Subscriber’ Di YouTube, Media Sosial Kini Penuh Dengan Akaun Palsu Sugu Pavithra

Akaun media sosial palsu yang menyamar menjadi pasangan Youtuber Sugu Pavithra kini tumbuh bagai cendawan selepas hujan sejak beberapa minggu kebelakangan ini.

Walaupun tidak dapat dipastikan punca sebenar mereka ini cuba menyamar menjadi pasangan suami isteri itu, namun ia dipercayai bagi menipu para pengguna media sosial untuk mengikuti mereka sekaligus menjadi jalan pintas buat mereka meraih followers yang ramai dalam masa yang singkat.

Ia susulan daripada kejayaan pasangan tersebut meraih populariti mendadak melalui channel masakan mereka yang sehingga kini sudah berjaya mengumpulkan lebih 500,000 subscriber ketika artikel ini ditulis.

M Pavihtra dalam satu video yang dimuat naik dua hari lepas bagaimanapun menafikan mereka mempunyai akaun media sosial selain daripada channel Youtube yang kini sedang aktif dijalankan mereka.

“Sekarang ini saya mendapat makluman pihak tidak bertanggungjawab membuat Facebook dan Instagram dengan menggunakan nama kami Sugu Pavithra.

“Jadi saya harap jasa baik kawan-kawan, tolong report pihak yang tidak bertanggungjawab ini,” jelasnya dalam video pendek tersebut.

Semakan kami di laman Instagram kemudiannya memang wujud percubaan daripada pihak tidak bertanggungjawab yang cuba untuk menyamar menjadi pasangan suami isteri ini.

Tambah mengejutkan, lebih daripada 10 akaun yang menggunakan nama mereka ditemui di laman perkongsian gambar Instagram sahaja.

Perkara ini sudah semestinya bukan lah satu perkara yang bertanggungjawab dengan pihak-pihak ini mungkin boleh menggunakan identiti mereka untuk tujuan yang tidak baik sekaligus merosakkan reputasi mereka sebagai antara Youtuber paling meningkat naik dalam negara ketika ini.

Sugu Pavithra yang mencipta fenomena  dalam negara sebelum ini turut mendapat hadiah dan kad ucapan daripada perdana menteri atas kejayaan channel Youtube mereka. Baca perkongsian kami di bawah untuk membaca dengan lebih lanjut.

Sugu Pavithra Dilaporkan Terima Hadiah Dan Kad Ucapan Daripada Perdana Menteri

Diminta Tutup ‘Channel’ Dan Berhenti Kongsi Resipi, Netizen Dakwa Sugu Pavithra Dibuli Di YouTube

Bukan RM144,000 Tetapi Ini Pendapatan Sebenar Sugu Pavithra Selepas Meletup Di YouTube


Raih Lebih RM12 Juta Kutipan, Mawi Jelaskan Mengapa Filem Mat Kilau Masih Belum ‘Balik Modal’

Kecoh sepanjang minggu ini di media sosial di mana orang ramai membincangkan mengenai kehangatan filem Mat Kilau yang mendapat sambutan hebat sekaligus mengumpul jumlah kutipan mencecah 8 angka.

Di sebalik jumlah kutipan yang tinggi, siapa sangka filem Mat Kilau yang bermodalkan RM8 juta ini difahamkan masih belum meraih jumlah kutipan yang disasarkan atau dalam erti kata lain mendapatkan semula modal yang dilaporkan.

Hal ini dijelaskan dengan lebih lanjut oleh Mawi menerusi YouTube Mawi World di mana beliau menjelaskan di mana beberapa kos perlu dibayar dalam sebelum memastikan filem tersebut meraih keuntungan.

Berdasarkan perkongsian, Mawi menjelaskan sesebuah filem yang ditayangkan akan dikenakan cukai hiburan sebanyak 25% daripada jumlah kutipan yang diterima. Sebagai contoh sekiranya filem Mat Kilau meraih RM12 juta kutipan, 25% atau RM3 juta daripadanya akan dikenakan cukai hiburan.

Bukan itu sahaja, royalti kepada pawagam turut dikenakan di mana bayaran sebanyak 50-55% antara yang bakal dikenakan pada minggu pertama, diikuti dengan 45-55% kutipan pada minggu kedua seterusnya 40-60% pada minggu ketiga.

Bagi filem Mat Kilau pada ketika ini masih berada dalam minggu pertama tayangan, RM4.5 juta telah dikenakan bagi membayar royalti kepada pihak pawagam.

Penjelasan yang dibuat oleh Mawi sekaligus memberi bayangan bahawa filem Mat Kilau memerlukan jumlah kutipan lebih RM20 juta dalam usaha untuk meraih wang dikeluarkan pihak penerbit sekaligus meraih keuntungan.

Difahamkan jumlah yang disebutkan Mawi ini sekadar memberi bayangan dan kiraan jumlah yang diperlukan sesebuah filem dalam usaha untuk meraih keuntungan. Mawi juga turut menyeru orang ramai untuk terus menyokong filem tempatan dalam memastikan industri perfileman negara terus berkembang.

Syafiq Yusof baru-baru ini mengakui abang dan bapanya memiliki ‘golden touch’ manakala beliau masih berusaha menjadi yang terbaik sekaligus meraih perhatian netizen. Klik pautan di bawah untuk mengetahui dengan lebih lanjut.

‘Abang Ada Golden Touch Sama Macam Papa’ – Tweet Sayu Syafiq Yusof Raih Perhatian Netizen

‘Pihak Perubatan Yang Pasang’ – Pengarah Drama Ini Nafi Dakwaan Sengaja Buat ‘Kesilapan’


Raih Lebih RM170,000, Khairul Aming Hanya Perlukan 2 Minit Untuk Jual 13,000 Sambal Nyet

Khairul Aming pada 28 Mac telah mengejutkan ramai selepas meraih jualan lebih RM170,000 dalam tempoh tidak sampai sejam.

Kejayaan beliau menjual Sambal Nyet dengan laris membuatkan orang ramai kagum dengan usaha beliau disamping konsisten memuat naik video segmen 30 Hari 30 Resipi sempena Ramadan.

Pada hari ini, beliau sekali lagi restock 13,000 Sambal Nyet buat para peminat di mana beliau memaklumkan dengan lebih awal bakal menawarkannya tepat jam 1 petang.

Macamni rupanya buat sale RM170,000 dalam masa 2 minit. Tahniah Khairul Aming 👏 #KhairulAming #SambalNyet

♬ original sound – hairi ariff – hairi ariff

Apa yang diusahakan Khairul Aming dilihat berbaloi apabila 13,000 Sambal Nyet yang ditawarkan sekadar mengambil masa sekitar 2 minit untuk sold out.

Penjualan 13,000 Sambal Nyet ini sekali lagi membolehkan Khairul Aming meraih jualan lebih RM170,000 dalam tempoh yang singkat. Malah, Khairul Aming sendiri terkejut dan tercengang dengan sambutan yang diterima daripada para pembeli di Shopee rasmi beliau.

Sementara itu, beliau turut mengesahkan bakal hadir dengan produk kedua namun masih belum dipastikan bilakah produk tersebut bakal dilancarkan. Difahamkan produk kedua ini sudah menjalani proses R&D sekitar setahun.

Menurut Khairul Aming, tempahan yang dibuat pada hari ini sebahagian besarnya bakal dihantar pada hari ini juga manakala bakinya bakal dihantar pada hari esok.


Raih Lebih RM90 Juta Kutipan, Penerbit Beri Bayangan Mat Kilau 2 Mungkin Bakal Ditayangkan

Sebut mengenai filem Mat Kilau, pastinya ramai cukup tahu di mana filem yang menjadi fenomena sememangnya mendapat sokongan ramai setelah mengumpul lebih RM90 juta kutipan sekaligus muncul sebagai filem dengan jumlah kutipan tertinggi dalam negara.

Di saat ‘demam’ filem Mat Kilau masih belum reda, penerbit filem Mat Kilau, Abdul Rahman Mat Dali menerusi sidang media pada hari ini memaklumkan filem Mat Kilau 2 mungkin akan ditayangkan.

“Mat Kilau 2 akan lebih baik dari Mat Kilau 1,” ujarnya ketika ditanya tentang prospek projek pembikinan filem baharu di bawah Studio Kembara.

Berikut kejayaan sulung Studio Kembara menerusi filem Mat Kilau, Abdul Rahman turut optimis dengan sebarang kemungkinan bagi Studio Kembara menerbitkan filem-filem lain.

Sebelum ini, Syamsul Yusof turut tidak menolak sebarang kemungkinan mengenai filem Mat Kilau 2 namun beliau pada masa yang sama mahu fokus dengan penghasilan filem lain terlebih dahulu. Dilaporkan beliau bersama pihak krew sedang dalam usaha dalam menghasilkan filem trilogi KL Gangster.

Tular pada bulan lalu apabila Yayan Ruhian mengakui hampir tidak muncul dalam John Wick 3 bagi menghormati jadual ‘shooting’ filem Mat Kilau.

Yayan Ruhian Hampir Tidak Muncul Dalam John Wick 3 Kerana Hormati Jadual ‘Shooting’ Mat Kilau

‘Abang Ada Golden Touch Sama Macam Papa’ – Tweet Sayu Syafiq Yusof Raih Perhatian Netizen


Raih Pelaburan Berjumlah RM30 Bilion, Intel Sedia Tawarkan Lebih 4,000 Peluang Pekerjaan

Pada awal tahun ini, kita sedia mendengar beberapa berita baik berkaitan pelaburan dan kerjasama bersama pihak luar sekaligus menyumbang kepada pertumbuhan negara. Nampaknya trend positif ini berterusan dengan pelaburan oleh syarikat Intel pula.

Menerusi laporan terkini, Intel memberi komitmen dengan melabur RM30 bilion untuk tempoh 10 tahun bagi mengembangkan operasinya di Pulau Pinang dan Kulim, Kedah.

“Pelaburan ini dijangka akan mewujudkan lebih 4,000 peluang pekerjaan di Intel serta lebih 5,000 pekerjaan dalam bidang pembinaan,” kata Menteri Perdagangan Antarabangsa dan Industri Tengku Datuk Seri Zafrul Abdul Aziz.

Tambahnya, beliau menyambut baik komitmen diberikan Intel dan kerjasama seumpamanya akan diteruskan dengan syarikat-syarikat lain dalam meningkatkan pelaburan di Malaysia.

Intel sudah bertapak di Malaysia sejak tahun 1972 lagi dan menjadi antara perintis industri E&E di negara ini. Pada 2021, Intel Corp mengumumkan pelaburan untuk membina kilang pembungkusan dan ujian cip baharu di Malaysia yang dijangka memulakan operasi pada 2024.

Selain Intel,syarikat P&G turut mengintai  peluang-peluang di Malaysia dan sedia memberi komitmen untuk melabur lebih banyak di Malaysia. Zafrul berkata Malaysia juga akan menerima satu lagi pelaburan besar dalam logistik.

Pelaburan seumpama ini sememangnya memberikan impak besar terhadap ekonomi negara dalam masa yang sama bakal membuka peluang pekerjaan yang luas buat warga tempatan. Hal ini sekaligus menarik para pelabur luar untuk turut melabur di Malaysia.


Raih Pelaburan Daripada Pemain Poker Hong Kong, Saham AirAsia Terus Melonjak 16.56%

Sebuah berita yang mengejutkan AirAsia serta pelabur saham apabila harga saham syarikat AirAsia melonjak dengan pentas awal pagi tadi sebanyak 13.5sen atau 16.56% kepada 95sen awal pagi tadi.

Difahamkan lonjakan harga saham yang meningkat ini berpunca daripada pelaburan yang dibuat oleh seorang pemain poker popular di Hong Kong iaitu Stanley Choi Chiu Fai dengan jumlah pelaburan sebanyak RM114.46 juta dalam menguasai saham AirAsia sebanyak 8.96%.

Menurut AmInvestment Bank Research, pelaburan Choi selaku pelabur pasif AirAsia ini dilihat sebagai satu tanda positif saham AirAsia akan kembali berada di landasan selepas jatuh teruk angkara COVID-19.

Bukan sahaja AirAsia antara kaunter yang aktif didagangkan, AirAsia X turut menerima nasib yang sama selepas kembali menjadi pilihan para pelabur saham pada awal minggu ini.

Melihat kepada vaksin COVID-19 yang sudah mulai sampai Malaysia dan program vaksin bakal bermula tidak lama lagi, berkemungkinan orang ramai akan mulai selesa untuk travel kembali menggunakan perkhidmatan AirAsia. Menurut WHO, pandemik ini dijangka bakal berakhir seawal 2022 berdasarkan situasi semasa.

Sebelum ini, AirAsia berjaya buktikan prestasi semakin baik sepanjang suku 2020 meskipun masih berada dalam musim pandemik.

AirAsia Buktikan Prestasi Semakin Baik Sepanjang Suku Terakhir 2020

AirAsia Lancar ‘Fresh Pack’ Untuk Anda Beli Barangan Runcit Dengan Mudah Dan Cepat

Mahu Bantu Rakyat Malaysia, airasia.com Tawarkan Servis Penghantaran Percuma Sepanjang PKP


Raih Pendapatan Bersih RM31.2 Juta, ASNB Umum Agihan Pendapatan 2.74 Sen Seunit Bagi ASN Imbang 1

Amanah Saham Nasional Berhad (ASNB) telah mengumumkan pengagihan pendapatan untuk dana harga berubah, ASN Imbang (Mixed Asset Balanced) 1 (ASN Imbang 1) bagi tahun kewangan berakhir 30 November 2021.

Menerusi laporan yang dikeluarkan, ASN Imbang 1 berjaya mencatatkan jumlah pulangan sebanyak 6.92%. Dana tersebut membayar pengagihan pendapatan berjumlah RM27.46 juta yang bersamaan 2.74 sen seunit kepada 44,752 pemegang unit dengan pelaburan berjumlah 1.00 bilion unit.

Amanah Saham Nasional Berhad (ASNB) mengumumkan pengagihan pendapatan untuk dana harga berubah, ASN Imbang (Mixed Asset Balanced) 1 (ASN Imbang 1) bagi tahun kewangan berakhir 30 November 2021.

Kenyataan akhbar: https://t.co/JIFtkjftuq pic.twitter.com/dfrPkWRizP

— ASNB (@ASNBmy_official) November 30, 2021

Permodalan Nasional Bhd (PNB) menjelaskan pengagihan, yang diumumkan syarikat pengurusan unit amanah milik penuhnya itu, adalah bersamaan hasil dividen sebanyak 2.85 peratus berdasarkan Nilai Aset Bersih (NAB) terkini dana.

Sebagai rekod, ASN Imbang 1 berjaya mencatatkan jumlah pulangan sebanyak 6.92 peratus, mengatasi penanda aras 50 peratus Indeks 100 Teratas FTSE Bursa Malaysia (FBM 100) dan 50 peratus deposit tetap 12 bulan Maybank sebanyak 7.13 peratus, tambahnya.

Menurut PNB, pengagihan yang diisytiharkan akan dilaburkan semula secara automatik ke dalam akaun pemegang unit pada 1 Disember 2021. Mempelbagaikan strategi pelaburan ke pasaran antarabangsa antara yang menjadi kunci utama buat ASN Imbang 1 meraih pendapatan bersih sebanyak RM31.20 juta.

ASN Imbang 1 sehingga kini memperuntukkan sekitar 21 peratus asetnya dalam ekuiti global yang sekaligus menyumbang kepada 61 peratus pendapatan kasar. Sementara itu, pasti ramai pelabur ASB yang sudah tidak sabar menantikan dividen yang bakal diumumkan menjelang akhir bulan hadapan.

Sebagai rekod, ASB telah mencatatkan pulangan dividen sebanyak 4.25 sen seunit pada tahun lalu sekaligus menjadi agihan terendah sejak tahun 1990.

ASB Umum Dividen 4.25 Peratus Dengan Bonus 0.75 Seunit, Agihan Terendah Sejak 1990

Pulangan Pelaburan ASB Terendah, Masih Relevan Atau Kita Perlukan Instrumen Pelaburan Lain


Raih Pendapatan Tertinggi YouTube, Budak Ini Kalahkan PewDiePie Dengan Bayaran RM108 Juta Setahun

Sekiranya anda mempunyai anak kecil, kami yakin channel dengan jumlah subscribers yang tinggi ini pastinya antara yang berada dalam tontonan. Hadir dengan konsep unboxing barangan mainan terbaru, channel Ryan’s World berjaya membuatkan kanak-kanak teruja untuk menonton kehidupan seharian Ryan yang indah-indah belaka.

Namun apa yang membuatkan orang ramai lebih teruja adalah channel Ryan’s World atau sebelum ini dikenali dengan nama Ryan ToysReview berjaya menjadi channel dengan jumlah pendapatan tertinggi di YouTube mengalahkan nama-nama besar seperti PewDiePie, Canal KonZilla dan ramai lagi.

Kejayaan Ryan Kaji selaku watak utama dalam channel ini yang berjaya membolehkan beliau memperoleh sebanyak $26 juta (~RM107.6 juta) pada platform YouTube sepanjang 2019. Lebih hebat, beliau kini baru sahaja berusia 8 tahun dan sudah berjaya disenaraikan dalam Forbes magazine.

Untuk pengetahuan, ini bukanlah pertama kali beliau muncul sebagai YouTuber dengan pendapatan tertinggi. Pada tahun lalu, Ryan Kaji berjaya melakukan perkara yang sama dengan pendapatan sebanyak $22 juta (~RM91.1 juta).

Menurut Social Blade, kejayaan Ryan’s World dalam memperoleh pendapatan yang tinggi adalah jumlah tontonan yang tinggi dimana channel ini sudah berjaya menerima 35 bilion tontonan sejak mula dilancarkan pada tahun 2015.

Melihatkan umur Ryan Kaji yang masih muda, pastinya banyak potensi yang boleh dikembangkan mengenai budak ini pada masa akan datang. Paling hebat sudah pastinya kejayaan beliau yang berusia lapan tahun serta dibantu keluarganya dalam menghasilkan wang mencecah sembilan angka.

Sekitar awal tahun ini, channel Ryan’s World dilaporkan bakal mempunyai rancangan tersendiri di Nickelodeon. Ketahui lebih lanjut mengenai budak cilik ini dengan klik pautan di bawah.

YouTuber Ryan ToysReview Bakal Mempunyai Rancangan TV Sendiri Di Nickelodeon

Bagaimana ‘Ryan ToysReview’ Berjaya Memperoleh RM45 Juta Setahun Melalui YouTube


10 Tip Penting Anda Wajib Tahu Jika Pertama Kali Ke Pakistan Utara

Sebut sahaja Pakistan pasti anda sudah terbayang keindahan Lembah Hunza yang berada di pergunungan Gilgit. Lagi-lagi ketika musim luruh, memang lebih cantik pemandangan di sana.

Sebelum anda ke Pakistan Utara, ini adalah 10 perkara penting yang anda wajib tahu yang dikongsi oleh pengguna Facebook Shazlyn Milleana. Baca perkongsian beliau di bawah ini:

Banyak penerbangan yang boleh terus ke Pakistan dari Malaysia. Akan tetapi, penerbangan yang saya gunakan untuk perjalanan kali ini, saya menggunakan Thai Airways dan transit di Bangkok.

Anda boleh pilih untuk turun di lapangan terbang Lahore atau Islamabad. Tapi untuk lebih mudah ke Pakistan Utara, anda boleh pilih untuk turun di Islamabad.

Visa boleh dimohon secara online di sini. Untuk rakyat Malaysia, Pakistan menawarkan dua jenis visa iaitu Tourist Visa or Visa on Arrival. Saya cadangkan untuk memilih Tourist Visa kerana tidak perlu mengambil masa yang lama untuk mendapatkan e-visa ketika tiba di lapangan terbang Pakistan.

Anda perlu lampirkan surat ini dan perlu dibawa satu fotokopi sebagai simpanan semasa di sana kerana di airport Pakistan, pihak imigresen meminta Letter of Invitation. Untuk mendapatkan ia, anda boleh minta daripada ajen yang anda upah di Pakistan untuk diemailkan kepada anda.

Jika anda ingin lihat autumn di Pakistan Utara terutamanya Hunza Valley, masa yang terbaik untuk melawat adalah pertengahan bulan Oktober sehingga awal November. Tetapi ada sesetengah area di Pakistan Utara contohnya Fairy Meadows waktu ini adalah musim salji. Tidak digalakkan untuk datang ke Pakistan semasa salji kerana cuaca yang terlalu sejuk dan banyak tempat menarik ditutup seperti Fairy Meadows, Babusar top, Naran dan sebagainya.

Makanan di Pakistan Halal kerana penduduk mereka hampir 90% adalah Muslim. Jadi boleh cuba pelbagai makanan di sana. Satu kelebihan untuk turun di lapangan terbang Lahore boleh buat food trip sekali.

Dicadangkan untuk tukar duit USD di Malaysia dan tukar Pakistan Rupee di sana sebab rate lebih murah di sana.

Saya cadangkan untuk mengambil private tour yang termasuk kereta, pemandu, minyak, tol, dan hotel. Ia sangat memudahkan perjalanan daripada Lahore ke Pakistan Utara kerana perjalanan yang akan dilalui sangat panjang. If direct perjalanan daripada Lahore- Hunza Valley, ia mengambil masa lebih kurang 20 jam perjalanan menggunakan kereta.

Tidak dicadangkan untuk naik pengangkutan awam jika ada anak kecil atau ibu bapa kerana pengangkutan awam di sana bukan seperti di negara-negara maju dan struktur jalan raya mereka tidak sebaik seperti di Malaysia.

Trip ke Pakistan satu trip yang sangat mencabar terutama sekali di Fairy Meadows. Saya cadangkan kalau ada anak kecil atau ibu bapa tidak digalakkan ke sana kerana perlu melalui jeep track yang sangat mencabar selama 2 jam setengah dan hiking atau horse riding selama 2 jam untuk sampai ke atas. Tetapi ia sangat berbaloi dengan view yang menakjubkan. Kalau hanya ke Hunza valley, tidak ada masalah dengan untuk bawa ibu bapa atau anak kecil.

Keselamatan di sana bagi saya sangat baik. Askar dan polis sangat menjaga keselamatan pelancong yang datang. Banyak check point yang akan dilalui dan perlu serahkan salinan pasport untuk diberikan pada mereka. Dicadangkan untuk membuat salinan pasport yang banyak untuk memudahkan perjalanan di sana dan kadang-kadang ada ajen yang bawa kita sudah buat salinan siap-siap. Askar atau polis akan memastikan kita sampai di tempat yang kita nak tuju.

Lihat 5 lokasi air terjun terbaik di Pakistan yang pasti buat anda ingin ke sana sekarang.

5 Lokasi Air Terjun Di Pakistan Yang Buat Saya Terus Mahu Ke Sana

Tak Sangka Begini Sekali Indahnya Musim Luruh Di Lembah Hunza, Pakistan

Abdul Sattar Edhi, Lelaki ‘Biasa’ Yang Telah Mengubah Pakistan


Agong Nasihat Ahli Politik Muhasabah Diri, Jangan Heret Negara Ke Kancah Politik

“Seri Paduka menasihati rakyat, khususnya ahli-ahli politik, untuk bersama bermuhasabah agar negara ini tidak sekali lagi diheret ke kancah politik yang tidak menentu ketika kita semua masih berhadapan dengan pelbagai masalah dan masa depan yang sukar akibat ancaman wabak COVID-19,” titah Yang di-Pertuan Agong, Al-Sultan Abdullah Ri’ayatuddin Al Mustafa Billah Shah hari ini.

Dalam titah kenyataan yang dikeluarkan Datuk Pengelola Bijaya Diraja Istana Negara, Datuk Ahmad Fadil Shamsuddin, Al-Sultan Abdullah mengulangi titah nasihat baginda ketika Istiadat Perasmian Pembukaan Penggal Ketiga Parlimen ke-14 pada bulan Mei lalu.

Baginda telah meminta semua ahli politik, bermuhasabah diri dan tidak membawa negara ke kancah politik yang tidak menentu dalam suasana wabak COVID-19 yang telah memberi kesan besar kepada kehidupan rakyat Malaysia ketika ini.

Ahli politik negara turut dinasihat untuk menyelesaikan permasalahan di antara mereka menerusi perundingan dan proses perundangan seperti yang termaktub di dalam Perlembangaan Persekutuan.

Titah baginda, ahli politik juga perlu mempamerkan kematangan dalam berpolitik dan memahami keluh kesah rakyat serta tidak mengabaikan kesejahteraan rakyat.

“Seri Paduka Baginda menegaskan ahli-ahli politik seharusnya tidak mengakhiri perbezaan pendapat dengan permusuhan tetapi sebaliknya menyelesaikan permasalahan melalui perundingan dan proses-proses perundangan yang termaktub di dalam Perlembagaan Persekutuan,” katanya.

Untuk bacaan lanjut, klik pautan di bawah.

Dakwa Kerajaan TSMY Sudah Jatuh, Anwar Ibrahim Yakin Terima Sokongan Lebih 120 Ahli Parlimen

Terima Lebih RM100,000 Sebulan, Ini Adalah Jumlah Pendapatan Bulanan Menteri Di Malaysia

Tun Mahathir Dilaporkan Serah Surat Peletakan Jawatan Sebagai Perdana Menteri Kepada YDPA


Raih Pendapatan Tertinggi YouTube, Ryan’s World Kalahkan MrBeast Dengan Bayaran RM119.5 Juta Setahun

Sekiranya anda mempunyai anak kecil, kami yakin channel dengan jumlah subscribers yang tinggi ini pastinya antara yang berada dalam tontonan. Hadir dengan konsep unboxing barangan mainan terbaru, channel Ryan’s World berjaya membuatkan kanak-kanak teruja untuk menonton kehidupan seharian Ryan yang indah-indah belaka.

Namun apa yang membuatkan orang ramai lebih teruja adalah channel Ryan’s World atau sebelum ini dikenali dengan nama Ryan ToysReview berjaya menjadi channel dengan jumlah pendapatan tertinggi di YouTube mengalahkan nama-nama besar seperti MrBeast, Dude Perfect dan ramai lagi.

Kejayaan Ryan Kaji selaku watak utama dalam channel ini yang berjaya membolehkan beliau memperoleh sebanyak $29.5 juta (~RM119.5 juta) pada platform YouTube sepanjang 2020. Lebih hebat, beliau kini baru sahaja berusia 9 tahun dan sudah berjaya disenaraikan dalam Forbes magazine.

Untuk pengetahuan, ini bukanlah pertama kali beliau muncul sebagai YouTuber dengan pendapatan tertinggi. Pada tahun lalu, Ryan Kaji berjaya melakukan perkara yang sama dengan pendapatan sebanyak $26 juta (~RM105.3 juta).

Difahamkan kini, beliau sudah berjaya diiktiraf sebagai influencer kanak-kanak serta turut menerima sponsor daripada jenama-jenama seperti Mark & Spencer. Lebih hebat, beliau turut dilamar Nickelodeon dalam menghasilkan rancangan TV beliau sendiri.

Ahli keluarga yang pada awalnya sekadar merakam aktiviti beliau turut terlibat bersama dengan beliau sekaligus menjadikan channel Ryan’s World sebagai pendapatan keluarga.

Melihatkan umur Ryan Kaji yang masih muda, pastinya banyak potensi yang boleh dikembangkan mengenai budak ini pada masa akan datang. Paling hebat sudah pastinya kejayaan beliau yang berusia lapan tahun serta dibantu keluarganya dalam menghasilkan wang mencecah sembilan angka.

Untuk pengetahuan, ini bukanlah pertama kali beliau menjadi YouTuber dengan pendapatan tertinggi dunia. Ketahui lebih lanjut mengenai Ryan’s World dengan klik pautan di bawah.

Bagaimana ‘Ryan ToysReview’ Berjaya Memperoleh RM45 Juta Setahun Melalui YouTube

YouTuber Ryan ToysReview Bakal Mempunyai Rancangan TV Sendiri Di Nickelodeon

Kanak-Kanak Ini Jana Pendapatan RM92 Juta Hanya Dengan Bermain Mainan Di YouTube


Raih Permintaan Tinggi, iPhone 14 Pro Mungkin Bakal Diterima Pembeli Sekitar November Ini

Kedua-dua model iPhone 14 Pro dan iPhone 14 Pro Max ketika ini hangat menjadi buruan ramai peminat di Malaysia. Malah, perkara ini terbukti apabila iPhone 14 Pro Max ini dipra-tempah sehingga sold out sebaik ia disenaraikan di laman e-dagang.

Menerusi semakan terkini di laman rasmi Apple Malaysia, ia memperlihatkan tempoh menunggu melebihi sebulan daripada pembelian untuk kedua-dua model ini. Setakat ini, anggaran tarikh penghantaran iPhone boleh mencapai sehingga awal November.

Kesemua model di bawah segmen Pro iaitu iPhone 14 Pro dan iPhone 14 Pro Max memperlihatkan tarikh penghantaran sekitar 31 Oktober sehingga ke 7 November untuk diterima sekiranya anda membuat tempahan pada hari ini. Bagamanapun, segmen iPhone 14 biasa pula boleh diterima dalam beberapa hari selepas tempahan di laman rasmi Apple.

Siri iPhone 14 Pro dilihat menerima permintaan tinggi  kerana penawaran sejumlah ciri menarik seperti Dynamic Island, kebolehan kamera merakam video yang stabil menerusi Action Mode dan banyak lagi. Dengan kehadiran ciri tersebut, ia membuatkan iPhone 14 Pro kali ini dilihat lebih berbaloi untuk didapatkan.


Raih Pingat Olimpik, Atlet India Ini Balas Budi Pemandu Lori Yang Bantu Beliau Berlatih

Negara India menerima pingat Olimpik 2020 pertama melalui acara angkat berat wanita 49kg diwakili oleh atlet Mirabai Chanu yang baru berusia 26 tahun. Beliau menjadi atlet angkat berat negara India kedua yang memenangi pingat di sukan Olimpik.

Sebaik sahaja pulang dari Tokyo ke Imphal, tempat di mana Mirabai Chanu tinggal, beliau lebih fokus untuk mencari pemandu lori yang pernah membantunya untuk pergi ke akademi latihan tepat pada waktunya tanpa meminta upah semasa karier awalnya sebagai seorang penggusti profesional.

Setelah kejayaannya mendapat pingat di Tokyo, Mirabai Chanu mendedahkan kepada dunia bahawa beliau mendapat banyak sokongan daripada pemandu-pemandu lori yang biasa menumpangkannya dari rumah di kampung Nongpok Kakching ke akademi latihan Kompleks Sukan Khuman Lampak di Imphal yang jaraknya lebih dari 25km.

What a kind gesture by our Olympic medalist @mirabai_chanu Today she rewarded truck drivers in Imphal who use to give her lift from home to sports academy during her early training days. Her home was more than 25 km from the Academy & there was no means of transport those days. pic.twitter.com/lxmpej8E3m

— Rahul Trehan (@imrahultrehan) August 5, 2021

Pencarian Mirabai Chanu akhirnya berhasil apabila beliau menemui pemandu-pemandu lori tersebut dan memberikan mereka hadiah di kawasan kediamannya sendiri baru-baru ini. Ahli keluarga beliau turut mengucapkan terima kasih kepada para pemandu yang banyak membantu Mirabai Chanu beberapa tahun yang lalu.

Ibu kepada atlet angkat berat itu, Saikhom Ongbi Tombi Devi menceritakan pada hari kebiasaannya pemandu-pemandu lori akan berhenti di kedai tehnya yang terletak di kampung mereka dan akan menumpangkan atlet wanita itu pergi ke akademi latihan.

Ada beberapa klip video yang dikongsikan pada YouTube menunjukkan atlet wanita tersebut tidak dapat menahan air mata semasa mengucapkan penghargaan terima kasih di hadapan semua pemandu lori yang hadir.

Mirabai Chanu tidak menggunakan kejayaan yang beliau kecapi untuk menjadikannya seorang lupa diri, sebaliknya ia menjadikan beliau seorang yang bersyukur serta mengingati jasa budi pelbagai pihak yang pernah membantu beliau sewaktu memulakan karier satu masa dahulu.

Baru berusia 14 tahun, remaja ini berjaya mendapatkan pingat emas untuk menangunggu kos rawatan ibu. Klik pautan di bawah untuk baca lebih lanjut.

Misi Quan Hongchan Di Usia 14 Tahun, Raih Emas Untuk Tanggung Kos Rawatan Ibu

Menangi Pingat Emas, Atlet Filipina Ini Dihadiahkan Tiket Kapal Terbang Dan Petrol Percuma Seumur Hidup


Raih RM18,000 Dalam Masa 2 Bulan, Netizen Tergamam Lihat Pendapatan ‘Rider’ Makanan

Ketika ini, banyak industri terkesan dengan penularan wabak COVID-19 dan terpaksa membuang pekerja. Oleh itu, ramai yang membuat keputusan bekerja sebagai ‘rider’ Foodpanda, Grab dan sebagainya.

Terbaharu, tular jumlah pendapatan dua bulan seorang ‘rider’ makanan di media sosial menjadi perhatian netizen. Rata-rata terkejut kerana selama dua bulan ‘rider’ tersebut berjaya meraih RM18,005.

Bukan itu sahaja, para netizen turut mengatakan bahawa bukan mudah untuk mendapat pendapat sebanyak itu kerana memerlukan komitmen dan rajin berusaha untuk mencapainya.

Malah, ada juga netizen mengatakan anak muda harus rajin bekerja kerana dalam kesusahan akan ada kesenangan kelak. Tidak semua orang sanggup bekerja sebagai ‘rider’ disebabkan risiko dan penat.

I just saw income rider untuk delivery service. Adalah bodoh untuk kita upload maklumat sensitif itu di Socmed. Kononnya rider terima gaji more RM10k per month, & maklumat itu belum pasti sah.

Rider juga akan terima kesanya nanti. pic.twitter.com/VqwfE3HGNj

— Projek Hitam (@projekhitam) January 19, 2021

Akan tetapi, ada juga yang tidak bersetuju tindakan ‘rider’ tersebut mendedahkan pendapatan yang diterimanya kerana akan memberikan kesan kepada ‘rider’ lain. Apakah pendapat anda akan perkara ini?

Sementara itu, kami kongsikan beberapa artikel menarik di The Vocket pada pautan di bawah ini.

Daripada Pendapatan Enam Angka Kepada ‘Rider’ FoodPanda, Lelaki Ini Terpaksa Tukar Kerjaya Untuk Teruskan Hidup

Dari Awan Turun Ke Jalanan, Lelaki Ini Kongsi Persamaan Jadi ‘Rider’ E-Hailing Dan Juruterbang

‘Order Saja Walaupun Hujan’- Rider Nasihatkan Orang Ramai Tidak Perlu Risau


Raih RM43,000 Sebulan Sebagai Penghantar Barang, Rakyat Malaysia Ini ‘Selesa’ Bekerja Di Australia

Bekerja serta meraih gaji atau pulangan yang lumayan sudah pastinya menjadi impian buat sejumlah besar orang ramai. Wang yang diperoleh pastinya membantu dalam menyelesaikan hutang dalam lebih pantas sekaligus menawarkan kehidupan yang lebih selesa.

Di sebalik usaha dan kerjaya orang ramai, siapa sangka menjadi penghantar barang di Australia mampu memberi pulangan sehingga RM43,000 sebulan.

Hal ini telah dibuktikan oleh Razlan Rashari selaku rakyat Malaysia yang sudah bekerja di Australia selama 6 bulan. Menerusi perkongsian, beliau memaklumkan pengalaman bekerja di Australia adalah lebih efisien dan memudahkan.

“Purata gaji bekerja di Australia sebagai penghantar barang adalah sekitar A$8,000 (~RM24,670) sehingga A$14,000 (~RM43,173). Gaji lumayan yang ditawarkan membuatkan saya memilih untuk bekerja di Australia berbanding Malaysia” ulas Razlan.

Razlan yang kini tinggal bersama isterinya di Australia memaklumkan selain faktor gaji, budaya setempat dan keselamatan negara tersebut antara yang sebab utama beliau memilih untuk menetap di Australia.

Mengulas mengenai kos sara hidup, Razlan berpendapat kos sara hidup di Australia boleh dikatakan masih rendah. Meskipun harga barangan mampu meningkat, peningkatan gaji yang seiring antara yang membuatkan mereka kurang terbeban.

Tular pada minggu ini apabila wanita ini mendedahkan ‘sisi gelap’ bisnes mesin air selepas labur sebanyak RM66,000.

Dakwa Sudah Labur RM66,000, Wanita Ini Dedahkan ‘Sisi Gelap’ Bisnes Mesin Air

11 Tahun ‘Ketagih’ Makan Sabun Serbuk, Pendedahan Wanita Ini Buat Netizen Terkejut

Tampil Dengan Imej Tengkuk Bermasalah, Gelagat Dua Peminta Sedekah Ini Raih Perhatian Netizen


Raih RM50,000 Hasil Penjualan, Wanita Ini Dakwa Jual Pokok Lebih ‘Untung’ Daripada Beli Emas

Setiap orang mempunyai cara dan strategi masing-masing dalam membuat pelaburan kewangan. Instrumen pelaburan yang cukup terkenal di kalangan orang ramai pada masa ini ialah pelaburan emas dan matawang kripto.

Tetapi berbeza pula bagi wanita ini kerana beliu mendakwa menjual pokok lebih ‘menguntungkan’ berbanding membeli emas apabila salah seorang pelanggannya telah mendapat keuntungan sebanyak RM50,000 setelah menjual semula pokok yang dibeli padanya dengan harga RM24,000 November tahun lalu.

Ekoran dakwaan tersebut, wanita ini telah mendapat ratusan komen yang mempertikaikan bagaimana beliau boleh membandingkan nilai ‘keuntungan’ pelaburan pokok dengan emas begitu sekali.

Netizen seolah-olah tidak percaya bagaimana ada orang sanggup membeli pokok tersebut dengan nilai yang mencecah RM80,000. Bagi mereka harga tersebut terlalu keterlaluan dan sangat mahal.

Menurut wanita tersebut, harga semasa sedaun pokok Philodendron Billietiae sekitar RM12,000 hingga RM15,000. Jadi disebabkan itu pelanggannya berjaya mendapatkan keuntungan sehingga RM50,000 untuk satu pokok.

Pada masa yang sama, masih ada juga netizen yang mengakui harga sedaun untuk pokok tersebut memang boleh mencecah puluhan ribu ringgit bahkan boleh lebih tinggi dari itu.

Menurut hasil carian The Vocket, pokok Philodendron Billietiae ini mempunyai ruang permukaan berwarna hijau terhad berbanding pokok-pokok lain. Sekaligus ia mengganggu proses fotosintesis yang membolehkan ia menghasilkan ‘makanan’ untuk pertumbuhan dan pembaikan pokok ini.

Oleh sebab itulah harga pokok jenis Philodendron Billietiae boleh mencecah puluhan ribu ringgit dikalangan peminat pokok kerana proses penjagaan yang agak rumit dan tempoh pembesaran terlalu lambat. Dalam bahasa mudah semakin besar saiz daun pokok ini, semakin mahal harganya.

Apa pendapat anda mengenai membuat pelaburan pokok ini? Adakah keuntungannya sesuai untuk dibandingkan dengan pelaburan emas? Kongsikan pendapat anda melalui ruangan komen di bawah.

Baca lagi artikel yang menjadi pilhan pembaca The Vocket sepanjang minggu ini melalui pautan di bawah.

Netizen Terkejut Toyota Alphard Jadi ‘Kereta Mayat’ Sahaja Di China

Lelaki Ini Dipuji Kerana Kekal Tenang Walaupun Van Ditembak Dan Dirempuh Perompak

Mahu Cipta Kelainan Dalam Pasaran, Lelaki Ini Kongsikan Bagaimana Terciptanya Sos Cheesebomb


Raih RM53 Juta Dalam 13 Hari, Mat Kilau Muncul Filem Tempatan Dengan Jumlah Kutipan Tertinggi

Sejarah tercipta dalam industri perfilem negara apabila Mat Kilau arahan Syamsul Yusof berjaya muncul sebagai filem dengan jumlah kutipan tertinggi negara sebanyak RM53 juta. Menariknya, rekod luar biasa ini berjaya dicapai dalam tempoh 13 hari sahaja.

Menerusi fenomena yang berjaya ditawarkan, filem ini berjaya mendapat sambutan hangat di mana Mat Kilau muncul sebagai filem yang mendominasi pawagam Malaysia sepanjang dua minggu berturut-turut. Bukan itu sahaja, filem popular Hollywood juga dilaporkan terpaksa ditangguhkan tayangan gara-gara memberi laluan kepada tayangan Mat Kilau.

A post shared by Syamsul Yusof (@syamsulyusoffilm)

Untuk pengetahuan, filem dengan jumlah kutipan tertinggi sebelum ini dipegang oleh Munafik 2 iaitu RM48 juta secara kutipan global termasuk tayangan di negara luar.

Menariknya, kedua-dua filem ini diarahkan oleh Syamsul Yusof yang secara tidak langsung membuatkan dua filem dengan jumlah kutipan tertinggi negara diarahkan oleh individu yang sama.

Berdasarkan kejayaan Mat Kilau, pastinya ramai yang menantikan lebih banyak filem dengan genre sama diterbitkan oleh Studio Kembara. Tahniah diucapkan buat semua individu yang terlibat dalam menjayakan filem Mat Kilau. Berdasarkan kutipan semasa, tidak mustahil filem Mat Kilau mampu mencatat jumlah kutipan yang jauh lebih tinggi secara keseluruhan kelak.

Tular pada minggu lalu apabila Yayan Ruhian berkongsi kisah di mana beliau hampir tidak muncul dalam filem John Wick 3 dalam menghormati jadual ‘shooting’ Mat Kilau.

Yayan Ruhian Hampir Tidak Muncul Dalam John Wick 3 Kerana Hormati Jadual ‘Shooting’ Mat Kilau

Haramkan Panggung Wayang Di Kelantan, Pemuda PAS Terpaksa Tonton Mat Kilau Di KL


Raih RM71 Juta, Les’ Copaque Muncul Sebagai Saluran YouTube Dengan Jumlah Pendapatan Tertinggi Malaysia

Pada saban tahun, pencipta kandungan di YouTube telah dilaporkan berjaya meraih pendapatan mencecah jutaan ringgit. Menariknya, pencipta kandungan tempatan juga tidak terkecuali di dalam senarai saluran yang meraih pendapatan tertinggi di rantau Asia Pasifik.

Menerusi laporan Saving Spot, saluran YouTube di Malaysia yang paling menguntungkan adalah Les’ Copaque yang mana telah berjaya menjana pendapatan $16.73 juta (~RM71 juta) sejak diperkenalkan.

Perkara ini sekaligus telah meletakkan saluran Les’ Copaque selaku pengeluar kartun Upin & Ipin sebagai antara lima saluran paling menguntungkan di rantau Asia Pasifik. Saluran yang paling menguntungkan di rantau ini adalah ChuChu TV dari India dengan jumlah pendapatan mencecah hampir $82 juta (~RM347.4 juta).

Di samping itu, saluran YouTube Cocomelon pula muncul sebagai saluran YouTube paling menguntungkan dengan anggaran $282.2 juta (~RM1.19 bilion) terkumpul daripada videonya sejak ia dicipta pada tahun 2006.

Menurut Saving Spot, saluran YouTube paling menguntungkan pada waktu ini adalah yang menyasarkan golongan kanak-kanak. Di Malaysia, saluran kanak-kanak yang menjana pendapatan tertinggi selain Les’ Copaque ialah Didi & Friends yang kini berjaya menjana $10.56 juta (~RM45 juta) setakat ini.

Konklusinya, buat mereka yang mahu mula berjinak dengan arena YouTuber dan mahu menjana pendapatan lumayan, boleh pertimbangkan saluran yang menyasarkan golongan kanak-kanak. Perkara ini jelas terbukti kerana ibu bapa lebih cenderung untuk memainkan video yang berunsurkan kanak-kanak kepada anak kecil mereka.


Raih Sehingga RM13,500, Lelaki Ini Dedahkan ‘Ketirisan’ Bantuan Yang Dilakukan Mangsa Banjir

Tular baru-baru ini apabila Menteri Besar Selangor, Datuk Seri Amirudin Shari memaklumkan terdapat isu melibatkan penipuan dalam permohonan mangsa banjir yang sekaligus membuatkan mangsa banjir di daerah lain lambat meraih bantuan.

Beliau turut memaklumkan di mana daerah Petaling dan Klang antara yang tertinggi menipu melibatkan bantuan banjir yang disalurkan oleh pihak kerajaan. Perkongsian Menteri Besar Selangor ini turut mendapat perhatian seorang pengguna Twitter iaitu @acaiijawe yang mengulas dengan lebih lanjut isu yang berlaku.

Sedih nak cakap. Tapi inilah yang berlaku kat hampir semua tempat banjir termasuk di kampung aku.

Bantuan Kerajaan Negeri+Persekutuan cash : RM4500.

Suami, isteri dan anak duduk satu rumah mohon dan semua dapat! Semua orang jadi TAMAK.

Sekarang semua bantuan banjir kena hold. pic.twitter.com/NglMfQ6546

— Faisal Rahim (@acaiijawe) February 8, 2022

Menerusi perkongsian difahamkan mangsa banjir di Selangor telah menerima bantuan kerajaan beserta bantuan daripada kerajaan persekutuan sebanyak RM4,500 bagi sebuah rumah yang terkesan.

Sumbangan yang diberikan ini bertujuan bagi meringankan beban mereka terkesan dengan bencana banjir yang berlangsung beberapa bulan lalu dalam membeli semula barangan keperluan keluarga dan rumah.

Dalam pada itu, kemudahan pihak kerajaan dalam meluluskan bantuan ini walau bagaimanapun telah disalah guna oleh segelintir mangsa banjir yang memilih untuk membuat beberapa permohonan bagi sebuah rumah yang terdiri daripada permohonan si suami, isteri dan juga anak.

Kerajaan Negeri dan Pusat dah cuba sedaya upaya permudahkan urusan bantuan banjir. Tapi bila jadi camni, semua bantuan DIHENTIKAN dan kena buat siasatan.

Kita cakap orang lain tamak, korup dsb. Tapi bila ada depan mata, rupanya kita pun ambil kesempatan.

Bukan itu sahaja, terdapat juga individu yang memohon bantuan berkenaan meskipun sekadar air banjir berada di jalan hadapan rumah sahaja. Hal ini secara tidak langsung bukan sahaja menunjukkan ketamakan pemohon berkenaan malah turut merencatkan pelan kerajaan dalam menyalurkan bantuan banjir buat mereka yang terkesan di beberapa daerah lain di Selangor.

Isu yang dikongsikan nampaknya turut mendapat perhatian netizen yang kecewa dengan tindakan segelintir mangsa banjir. Berikut merupakan respon netizen mengenai isu yang berlaku.

Antara dilema bila melibatkan bantuan ini ialah, jumlah bantuan terhad, tapi pemohon ramai. Yang selalu buat teruk jenis pemohon tak layak tapi nak cuba nasib, pemohon dan ahli keluarga mohon serentak sedangkan bantuan hanya untuk 1 unit bagi setiap family. https://t.co/SnUDEs9rWe

— Atikah Ramly 🇲🇾💃 (@gurindamtikah) February 8, 2022

Aduh buruknya perangai. Kesian kat orang yang betul-betul memerlukan. Dah menyusahkan orang lain https://t.co/vdT9W3hqeH

— arina 🏴 (@itsarinamin) February 8, 2022

Dah ada bantuan, orang ambil kesempatan. Nanti bila esok lusa kena isi borang bagai, kita juga yang marah kata pengurusan menyusahkan atau tak fikir pasal mangsa la. https://t.co/1GSlEZDTLK

— Muhammad Haziq Akmal (هازيق) (@mhakmal94) February 8, 2022

Menerusi isu yang berlaku, diharapkan mangsa banjir yang terkesan bertanggungjawab dalam memohon bantuan bagi mengelakkan bantuan yang berlebihan diterima dalam sesebuah rumah bagi mengelakkan mangsa banjir yang lain terkesan dengan ketamakan yang dilakukan.

Tular pada minggu ini apabila presiden PRESMA melaporkan restoran mamak mungkin tidak lagi beroperasi 24 jam sehari berikutan masalah yang dilalui sepanjang pandemik COVID-19.

Restoran Mamak 24 Jam Mungkin Tinggal Kenangan, Lebih 2,000 Premis Dilaporkan Tutup

Dakwa Peruntuk Ruang VIP Pada Saf Hadapan, Masjid Di Ampang Ini Tampil Jelaskan Perkara Sebenar


Raih Sumbangan Berlebihan, Pelarian Rohingya Dilaporkan Jual Semula Agihan Bantuan Makanan

Sudah menjadi kebiasaan buat negara Muslim menawarkan bantuan bagi golongan Muslim yang lain. Situasi yang sama dapat dilihat melalui bantuan negara Islam kepada etnik Muslim Rohingnya.

Jika sebelum ini, Rohingnya sering dikaitkan dengan isu tempat tinggal mahupun makanan untuk meneruskan kehidupan, lain pula jadinya di Cox’s Bazar, Bangladesh apabila etnik Muslim Rohingnya didapati menjual semula makanan yang disumbangkan secara terbuka di pasaran gelap berhampiran kem pelarian.

Perkara ini turut disahkan oleh pegawai kanan Pesuruhjaya Bantuan dan Penghantaran Pulang Pelarian (RRRC). Menerusi siasatan yang dijalankan, antara makanan yang dijual semula terdiri daripada biskut dan bijiran yang diterima daripada organisasi seperti Agensi Pembangunan Antarabangsa Amerika Syarikat (USAID) dan Program Makanan Dunia (WFP).

Lebih mengejutkan, difahamkan aktiviti haram yang dijalankan etnik Muslim Rohingnya ini dilakukan di hadapan pihak berkuasa. Setakat ini aktiviti haram ini dilaporkan sudah lama dijalankan dan pihak penguat kuasa sedang mencari jalan untuk menhentikan aktiviti etnik Muslim Rohingnya ini.

Tular sebelum ini apabila Dhaka tidak mahu menerima 269 pelarian Rohingnya yang mendarat di Langkawi.

‘Rohingya Bukan Rakyat Bangladesh’-Dhaka Tidak Mahu Terima 269 Pelarian Rohingya Yang Mendarat Di Langkawi

Dakwa Sumbang Kepada Ekonomi Negara, Isu Pelarian Rohingnya Kembali Dipertikai Netizen


Agong Zahir Rasa Dukacita Selepas Kerajaan Batal Ordinan Darurat Tanpa Perkenan

Pada 26 Julai 2021 yang lalu, Kerajaan mengatakan telah membatalkan semua Ordinan Darurat yang telah dimasyhurkan oleh Seri Paduka Baginda, Al-Sultan Abdullah Ri’ayatuddin Al-Mustafa Billah Shah ketika dalam sesi Parlimen.

Lantaran itu, dalam kenyataan yang dikongsi Istana Negara, Seri Paduka Baginda berasa berdukacita dengan kenyataan dibuat Kerajaan kerana pembatalan Ordinan Darurat belum lagi diperkenan Baginda.

Malah, Seri Paduka Baginda turut menzahirkan rasa dukacita kerana apa yang telah diperkenan dan dititahkan kepada Datuk Seri Takiyuddin Hassan, Menteri di Jabatan Perdana Menteri (Parlimen dan Undang-Undang) dan Tan Sri Idrus Harun, Peguam Negara semasa majlis menghadap secara maya pada 24 Julai 2021 bahawa cadangan pembatalan semua Ordinan Darurat agar dibentang dan dibahaskan di Parlimen bagi tujuan diungkaikan tidak dilaksanakan.

Bukan itu sahaja, kenyataan yang bercanggah dan mengelirukan di Parlimen bukan sahaja gagal menghormati prinsip kedaulatan undang-undang dan menbelakangi fungsi dan kuasa Seri Paduka Baginda sebagai Ketua Utama Negara seperti temaktub dalam Perlembagaan Persekutuan.

Seri Paduka Baginda turut menegaskan bahawa ahli-ahli Parlimen untuk memberikan keutamaan untuk menyelesaikan pelbagai masalah rakyat dan negara ketika ini dengan segera dalam sesi sidang Parlimen.

Sementara itu, kami kongsikan beberapa artikel berkaitan Agong pada pautan di bawah ini.

Kes COVID-19 Membimbangkan, Agong Perkenan Isytihar Darurat Sehingga 1 Ogos 2021

‘Nasib Baik Ada Hilux’ – Permaisuri Agong Kongsi Gambar Turun Padang Bantu Rakyat Dilanda Banjir


Raih Tempat Kedua, Netizen Bangga ‘Damok’ Harumkan Nama Malaysia Di Sepanyol

Pelumba SIC Racing, Syarifuddin Azman atau lebih dikenali sebagai ‘Damok’ telah berjaya meraih tempat kedua dalam acara kejuaraan FIM World Junior GP yang berlangsung di Autodromo Internacional do Algarve di Portugal.

“Saya sangat gembira dengan perlumbaan saya hari ini dan saya harap saya dapat mengekalkan momentum ini sehingga pusingan terakhir FIM JuniorGP 2022.

“Saya ingin mengucapkan terima kasih kepada Monlau Motul, SIC Racing, semua penaja saya, keluarga saya, dan isteri saya untuk sokongan yang tidak berkesudahan. Trofi ini untuk semua orang di Malaysia!” petik kenyataan rasmi Damok.

Berita gembira itu ternyata membuat warganet tumpang berbangga dengan kejayaan dicapai oleh Damok dan pasukannya yang bertungkus-lumus memberikan saingan sengit untuk memenangi kejuaraan ini.

Tambah netizen lagi, inilah salah satu individu yang benar-benar layak digelarkan ‘Ikon Permotoran Tanah Air’, selepas Hafizh Shahrin yang telah bersara dari kejuaraan MotoGP pada tahun lalu.

Warganet turut berharap agar lebih banyak pihak-pihak bertanggungjawab dapat ‘membuka mata’ dan memberikan tumpuan dan tajaan yang selayaknya kepada pasukan ini dalam melakar nama Malaysia di persada dunia permotoran antarabangsa.

Bagi pengurus pasukan SIC Racing, Zulfahmi Khairuddin menyatakan beliau sangat gembira dengan prestasi Damok hujung minggu lalu kerana mendapat podium ke-3 musim ini dan meletakkan dirinya di tempat ke-2 dalam kedudukan kejuaraan.

Zulfahmi turut berharap semasa cuti musim panas nanti, Damok boleh melihat secara terperinci apa yang boleh beliau perbaiki untuk membuat langkah seterusnya.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Baca lagi artikel sukan permotoran yang meraih perhatian pembaca melalui pautan-pautan di bawah.

Alami Cuaca Buruk, Indonesia Guna Khidmat Bomoh Untuk ‘Tolak Hujan’ Pada Acara MotoGP

Tular Insiden ‘Gatal Tangan’ Usik Motosikal, Ini Respon Ducati Kepada Netizen Indonesia

Setelah Petronas Dan SIC Tarik Diri, SRT Kini Dikenali Sebagai ‘RNF MotoGP Racing’


Raih Tontonan Puluhan Ribu, ‘Live Stream’ Tutorial Tidur Lelaki Ini Buat Netizen Terhibur

Sejak akhir-akhir ini, cara-cara untuk viral seolah tidak ada had lagi. Bermula dengan video jenaka, berjoget sehingga tidak membuat apa-apa sudah mampu membuatkan sesebuah video itu tular dan ditonton oleh orang ramai.

Terbaharu, seorang lelaki tempatan di Facebook bernama AC Hami tampil dengan sebuah video dengan merakam dan berkongsi kepada orang ramai secara live stream aktiviti beliau tidur selama dua jam.

Lelaki ini juga turut berkongsi langkah-langkah untuk tidur dengan cara mengambil nafas dan menghembus nafas secara perlahan-lahan. Seterusnya kosongkan fikiran dan mulai bayangkan corak petak dan terus membayangkannya sehingga mulai mengantuk.

Siapa sangka, live stream beliau yang sedang tidur ditemani dengan lagu ini berjaya mengumpul lebih 60,000 tontonan dimana lebih 500 penonton menonton video ini secara live. Bukan itu sahaja, video ini juga turut menerima lebih 454 shares dan 2,000 komen. Berikut merupakan reaksi netizen mengenai video lelaki ini tidur ini.

Sekiranya anda juga mahu ‘terhibur’ melihat lelaki ini tidur, anda boleh klik di sini untuk menontonnya. Apa yang pasti eksperimen yang dibuat oleh lelaki ini berjaya menarik perhatian orang ramai.

Kami yakin lelaki ini tidak mempunyai masalah untuk menginap hotel di Jepun ini. Klik pautan di bawah untuk mengetahui lebih lanjut.

Hotel Di Jepun Tawar Bilik Hanya RM4.95 Semalam Tetapi Ini Syarat Pelik Yang Anda Perlu Setuju

Sempena ‘Hari Tidur Sedunia’, IKEA Tunai Hasrat Pelanggan Mahu Tidur Di Ruang Pameran


Raihan ‘Terjebak’ Dengan Trend TikTok, Nyanyi Lagu Begitu Syulit Lupakan Rehan Versi Nasyid

Lama ‘sepi’ daripada industri hiburan, nama kumpulan nasyid Raihan kembali menjadi buah mulut netizen pada minggu ini apabila bekas kumpulan Raihan, Nazrey Johari menceritakan sebab beliau keluar daripada kumpulan nasyid tersebut selepas 16 tahun.

Kumpulan Raihan pada minggu ini turut memperkenalkan laman TikTok rasmi mereka yang telah mendapat sambutan sangat. Hal ini turut didorong dengan trend TikTok pada ketika ini melibatkan seorang pengguna dari TikTok iaitu Intan Lembata yang popular dengan Begitu Syulit Lupakan Rehan.

Menerima jumlah permintaan yang tinggi daripada peminat serta berkongsi nama yang hampir sama, kumpulan Raihan baru-baru ini turut terjebak dengan trend terbaru TikTok yang memperlihatkan mereka berkumpul sambil melihat video yang tular tersebut.

Raihan menonton Reyhan. Begitu syulit. #reyhan #begitusyulitlupakanrehan #raihan#garismasaraihan

♬ Begitu Sulit Lupakan Raihan – Audio Library

Bukan itu sahaja, kumpulan nasyid yang mencatat rekod jualan album tertinggi Malaysia sepanjang zaman ini turut bernasyid lagu Begitu Syulit Lupakan Rehan dalam versi mereka tersendiri yang sekaligus meraih perhatian peminat serta meraih 1.7 juta tontonan setakat artikel ditulis.

Sulit sungguh lupakan Rehan. Lagi2 Rehan baik kan. #reyhan #begitusyulitlupakanrehan #raihan #garismasaraihan #rehan

♬ original sound – Raihan Nasheed Official – Raihan Nasheed Official

Berdasarkan respon daripada netizen, jelas masing-masing merindui kumpulan nasyid unggul ini. Malah, ramai tidak menyangka kesan tular gadis Intan Lembata tersebut telah mendorong Raihan untuk membuka akaun TikTok.

Tidak kurang juga yang merindui kelibat Raihan yang berdakwah dalam hiburan. Diharap kumpulan Raihan dapat kembali meneruskan jelajah nasyid sekaligus membolehkan kumpulan nasyid ini bangkit semula.

Terbaharu, kumpulan ini dilihat turut berkolaborasi bersama Naim Daniel dalam mengeluarkan lagu Ya Rasulullah.


Raikan Cuti Hujung Tahun Anda Dengan Aktiviti Hebat Di ‘Brick-tacular Toy Factory’ LEGOLAND Malaysia

Cuti hujung tahun hampir tiba. Sudahkah anda merancang untuk bercuti ke mana? Kami cadangkan untuk anda melawat LEGOLAND® Malaysia Resort.

LEGOLAND® Malaysia Resort kini telah diubah kepada replika kilang mainan Santa Claus! Dekorasi bertemakan Brick-tacular Toy Factory ini bermula pada 24 November 2022 sehingga 1 Januari 2023.

Menurut Pengarah Bahagian LEGOLAND® Malaysia Resort, CS Lim, Brick-tacular merupakan acara tahunan yang dinantikan saban tahun. Maka, adalah menjadi tanggungjawab mereka untuk menjadikan taman tema tersebut bertukar menjadi kilang mainan sebagai satu langkah menghadirkan semangat bercuti kepada rakyat Malaysia.

Antara aktiviti yang tersedia adalah seperti:

Kenali para Elf yang sangat peramah, ambil gambar bersama Santa Claus dan pohon krismas gergasi LEGO DUPLO. tidak cukup dengan itu, anda berpeluang memenangi hadiah cabutan bertuah yang bernilai sehingga RM100,000!

Tonton persembahan tarian dan pertunjukan silap mata bersempena Krismas pada setiap hari Khamis hingga Ahad dan anda boleh hantarkan surat di Santa’s Mailbox dan berpeluang untuk memenangi hadiah misteri.

Anak-anak anda juga boleh Bina hadiah untuk yang tersayang di Ollie’s Fun Factory dan paling best, anda boleh tonton filem 4D yang merupakan tarikan terbaharu di LEGOLAND® Malaysia Resort, LEGO® MYTHICA – JOURNEY TO MYTHICA.

Di LEGOLAND Hotel, anak anda berpeluang menjadi chef cilik di mana mereka boleh menonjolkan kreativiti dalam menghias donut dan Hiasi hari anda dengan Bedtime Story oleh Santa Claus sendiri atau tonton persembahan tarian oleh krew-krew Santa Claus.

Anda juga berpeluang untuk menghias pohon krismas dengan menggantung kad ucapan khas kepada yang tersayang. Anda juga boleh dapat coklat percuma berbentuk mainan daripada LEGOLAND Snowman di sana nanti.

Memang banyak aktiviti menarik menanti anda sekeluarga di sana nanti. Untuk maklumat lanjut mengenai Brik-tacular Holiday di LEGOLAND® Malaysia Resort, sila layari laman web rasmi LEGOLAND® Malaysia Resort dan kunjungi sosial media mereka di Facebook dan juga Instagram.


Raikan Perbezaan, Eratkan Hubungan Di Hari Syawal Yang Mulia

Syawal kali ini umat Islam Malaysia menzahirkan rasa kesyukuran kerana dapat pulang menyambut lebaran di kampung halaman.

Disambut dengan cara berbeza di setiap negeri, Aidilfitri tahun ini pastinya lebih bermakna apabila sanak saudara daripada pelbagai latar belakang dan budaya berkumpul bagi memeriahkan lebaran kali ini.

Justeru, bagi memeriahkan lagi sambutan Syawal, Tenaga Nasional (TNB) tampil dengan sebuah filem raya berjudul ‘Raya Macam Cara!’.

‘Raya Macam Cara!’ mengisahkan empat orang sepupu iaitu Alyssa, Sofea, Noah dan Imran yang menetap di serata Malaysia dan pulang ke kampung untuk beraya bersama keluarga besar mereka di Kedah.

Sepanjang berada di kampung, mereka menyedari terdapat pelbagai cara dalam menyambut raya. Ini termasuklah corak dan jenis pakaian, kemeriahan hidangan serta keunikan dialek dari setiap negeri.

Walaupun berbeza, mereka tetap saling menghargai keunikan latar belakang dan budaya masing-masing lantas merapatkan lagi hubungan kekeluargaan mereka.

Mungkin cara sambutan Aidilfitri kita berbeza, namun inilah keunikan yang memeriahkan lagi sambutan serta memberikan kenangan manis buat ahli keluarga.

Jangan lupa untuk menonton filem Raya Macam Cara! di saluranYouTube TENAGAofficial dan ikuti TNB di Facebook serta di Instagram untuk perkembangan terkini.

Jom kita tonton kembali iklan raya TNB beberapa tahun ini. Klik pada pautan di bawah.

Tonton ‘Rumah Epik Fantastik’ Iklan Raya TNB Yang Paling Havoc

Tonton Iklan Raya TNB ‘Semangat Raya Epik Fantastik’ Tahun Ini Yang Berbeza Tetapi Kekal Unik

Tonton Iklan Raya TNB ‘Norma Baru’ Dihasilkan Lelaki Ini Hanya Dengan Menggunakan Video Lama


Raikan Persahabatan Dengan LEGO Friends Party Di LEGOLAND Malaysia Resort

LEGOLAND Malaysia Resort telah memperkenalkan lapan watak generasi baharu LEGO® Friends yang direka untuk meraikan kepelbagaian persahabatan di dunia masa kini.

Berlangsung dari 22 Februari sehingga 9 April 2023, LEGOLAND Malaysia Resort mengadakan pelbagai pesta bersama LEGO® Friends seperti pertunjukan dan aktiviti dalam taman yang luar biasa.

Menurut Pengarah Bahagian di LEGOLAND Malaysia Resort, CS Lim, kanak-kanak hari ini menghadapi pelbagai cabaran, halangan dan perbezaan di zaman moden untuk cuba memahami dunia di sekeliling mereka dan mewujudkan persahabatan baharu yang berpanjangan.

Dengan pengenalan LEGO® Friends di LEGOLAND Malaysia Resort, mereka berharap dapat memberikan lebih banyak alat bantuan kepada ibu bapa dan anak-anak supaya mereka dapat mengemudi nilai persahabatan dan emosi untuk berkembang dan belajar tentang dunia di sekeliling mereka.

Di Pesta LEGO® Friends, pelbagai aktiviti untuk menggalakkan perkembangan emosi dan sosial anak-anak melalui permainan dapat membantu mereka untuk lebih memahami keperibadian dan kepelbagaian di kalangan mereka.

Antara aktiviti yang anda boleh lakukan semasa di LEGOLAND Malaysia Resort adalah seperti:

Anda juga boleh menantikan pengalaman bilik bertemakan LEGO Friends yang serba baharu di Hotel LEGOLAND yang akan dilancarkan pada April 2023.

Bilik bertema baru yang diubah suai itu akan menyertai barisan bilik bertema PIRATE, KINGDOM, ADVENTURE dan LEGO NINJAGO® yang sedia ada.

Untuk maklumat lanjut mengenai LEGO Friends Party, layari laman web rasmi di sini atau laman media sosial LEGOLAND di Facebook dan Instagram.